The Boston Consulting Group Bakının 20 illik baş planının hazırlanmasına cəlb edilib ABC.AZ\nThe Boston Consulting Group Bakının 20 illik baş planının hazırlanmasına cəlb edilib\n17 iyul, Fineko/abc.az. Dövlət Şəhərsalma və Arxitektura Komitəsi Bakı şəhərinin baş planının hazırlanması işinin təşkili prosesinə başlayıb.\nKomitənin məlumatında deyilir ki, baş planın beynəlxalq standartlara uyğun təşkil edilməsi və Bakı şəhərinin baş planının ən uğurlu qlobal təcrübəyə əsaslanaraq tərtib olunması məqsədilə Komitə “Böyük Üçlük” adlanan dünyanın ən nüfuzlu üç strateji məsləhətçi şirkətlərindən birini – “The Boston Consulting Group” (“Boston Konsaltinq Qrup”) şirkətini cəlb edir.\n"Dövlət Şəhərsalma və Arxitektura Komitəsi “The Boston Consulting Group” şirkəti ilə birgə Bakı şəhərinin baş planının hazırlanması işininin iki mərhələdə təşkil edilməsini planlaşdırır.\nBu mərhələdə mövcud layihələrin aktuallığı yoxlanılacaq, şəhər infrastrukturunun təkmilləşdirilməsi ilə bağlı ehtiyaclar qiymətləndiriləcək, habelə bu sahədə ən uğurlu dünya təcrübəsi və ölkənin inkişaf prioritetləri nəzərə alınaraq Bakının inkişaf konsepsiyası işlənəcək. Bu proses çərçivəsində dünyanın müxtəlif şəhərlərinin baş planları öyrənilərək, müvafiq sahədə qabaqcıl beynəlxalq təcrübə təhlil olunacaq, onun Azərbaycanda tətbiqi imkanları nəzərdən keçiriləcək. Eyni zamanda, birinci mərhələdə Azərbaycan Respublikasının aidiyyəti qanunvericiliyinin, o cümlədən müvafiq şəhərsalma norma və qaydalarının nəzərdən keçirilməsi, təkmilləşdirilməsi zərurətinin dəyərləndirilməsi planlaşdırılır", - məlumatda belə deyilir.\nMəlumatda deyilir ki, birinci mərhələdə Azərbaycan Respublikasının aidiyyəti qanunvericiliyinin, o cümlədən müvafiq şəhərsalma norma və qaydalarının nəzərdən keçirilməsi, təkmilləşdirilməsi zərurətinin dəyərləndirilməsi planlaşdırılır.\n"İkinci mərhələdə Komitə “The Boston Consulting Group” şirkəti ilə birgə birinci mərhələdə müəyyənləşdirilmiş tələblər əsasında nüfuzlu şəhərsalma, memarlıq, mühəndislik şirkətlərini və aidiyyəti ekspertləri əməkdaşlığa cəlb etməklə paytaxtın baş planının işlənməsi prosesini davam etdirərək yekunlaşdırılmasını planlaşdırır. Mövcud qanunvericiliyin tələblərinə uyğun olaraq aidiyyəti dövlət orqanları ilə razılaşdırıldıqdan və ictimai müzakirələr aparıldıqdan sonra Bakı şəhərinin baş planının təsdiq üçün Nazirlər Kabinetinə təqdim olunması nəzərdə tutulur", - məlumatda belə deyilir.\nAçar sözlər: baş plan Bakının planı\n“Azərsu” Xəzər rayonunun qəsəbələrində yeni layihələrin icrasına başlayıb\nPaytaxtın 5 ərazisində yerüstü və yeraltı piyada keçidləri tikilir\nAzərbaycan Nazirlər Kabineti yeni tikilən binaların istismarı üçün icazə formasını təsdiq etdi\nAzərbaycan Respublikasının Baş naziri Novruz Məmmədov çoxmənzilli binaların istismarına icazə formasını təsdiqləyib\nAzərbaycanın inşaat sektorunda özünəməxsusluğu ilə seçilən Huner Group-dan sevindirici xəbər\n“Hünər Qüllələri” ən müasir tikinti texnologiyalarından və Avropa istehsalı olan brend markalı tikinti materiallarından istifadə olunaraq inşa olunur\nAzərbaycanın Fövqəladə Hallar Nazirliyi Bakıdakı yeni binaları saymağa başlayır\nAzərbaycanda tikinti icazələrinin alınması üçün yeni elektron sistemin təqdimatı keçirilib\nAzərbaycanda çoxmənzilli binaların istismara verilməsi prosedurları sadələşdirildi\nAzərbaycan prezidenti İlham Əliyev bəzi çoxmənzilli binaların istismarına icazə verilməsinin sadələşdirilməsi haqqında Fərman imzalayıb.\n“Ernst & Young” Azərbaycanda sosial mənzillərin seçiminin şəffaf keçdiyini təsdiq etdi\n“Ernst & Young” beynəlxalq audit şirkəti Azərbaycanda güzəştli mənzillərin ikinci seçim prosesinin şəffaf keçdiyini təsdiq etdi\nİlham Əliyev çoxmərtəbəli binalarda lift təsərrüfatının yaxşılaşdırılması üçün 40 milyon manat ayırıb\nAzərbaycan prezidenti İlham Əliyev ölkənin şəhər və rayonlarında çoxmərtəbəli binaların lift təsərrüfatının maddi-texniki bazasının gücləndirilməsi haqqında sərəncam imzalayıb\n18 Mart 2019 | 18:00\nDolların məzənnəsi martın 19-da 1,70 AZN təşkil edəcək\n18 Mart 2019 | 17:19\n18 Mart 2019 | 17:12\nYanvar-fevral aylarında dövlət büdcəsinin gəlirləri 3 milyard manatdan çox olub\n18 Mart 2019 | 16:58\nMartın 19-da AMB 300 milyon manatlıq qısamüddətli notlar yerləşdirəcək\n18 Mart 2019 | 16:56\n18 Mart 2019 | 16:49\nNazir: Azərbaycan OPEC+ çərçivəsində öhdəliklərin yerinə yetirilməsi üzrə göstəriciləri yaxşılaşdıracaq\n18 Mart 2019 | 16:24\n18 Mart 2019 | 16:03\nOPEC+ Nazirlər Komitəsinin növbəti iclası may ayında keçiriləcək\n18 Mart 2019 | 16:01\nİraq, Qazaxıstan, Nigeriya və BƏƏ OPEC+ Monitorinq Komitəsinə daxil oldu\n18 Mart 2019 | 16:00\nAMB yenilənmiş 10 manatlıq əskinazı dövriyyəyə buraxdı\n18 Mart 2019 | 15:54\n18 Mart 2019 | 15:33\n“Bakı Fəhləsi maşınqayırma zavodu” ASC-nin özəlləşməsi üzrə investisiya müsabiqəsi elan edilib\n18 Mart 2019 | 15:20\n"Access Bankirlər Məktəbi" layihəsinə start verilir\n18 Mart 2019 | 15:11\nAMB martın 18-nə olan valyuta məzənnələrini elan edib\n18 Mart 2019 | 09:37\nOPEC+ sazişinin uzadılmasına dair qərar iyunda qəbul edilə bilər\n18 Mart 2019 | 13:30


21/05/2019 [15:03] - Mədəniyyət (294)\nModern.az xəbər verir ki, Mursad Kajlayev (Rusiya, Dağıstan), Nasser Xəlili/Khalili (Böyük Britaniya), Ramiz Rövşən (Azərbaycan) və Celal Şengör (Türkiye) Avrasiya Akademiyasına üzv seçildilər, onlara “Avrasiya Əfsanəsi” mükafatı təqdim olundu.\n2012-ci ildə bir qrup intelektuallar, elm və sənət adamları arasında həm beynəlxalq, həm də regional mahiyyət daşıyan bir Akademiyanın yaradılması barədə çox sayda məsləhətləşmələr olub. Akademiyanın təsisçiləri, əsas prinsipləri, seçilmiş üzvlərə veriləcək mükafatın ideyası, elm, texnologiya və incəsənətin müxtəlif sahələrində fərqlənən şəxslərə veriləcək medallar, Akademiyanın adı və digər məsələlər haqqında ümumi fikrə gəlinib. 5 Qurucu üzv Azərbaycan, Türkiyə və ABŞ vətəndaşıdır: professor Halil İnalcık, professor Lütfi Zadə, professor Mahmut Gazi Yaşargil, bəstəkar Arif Məlikov və professor Hamlet İsaxanlı. Avrasiya Akademiyasının baş idarəsinin Azərbaycanda olması qərara alındı. Avrasiya Akademiyası 28 sentyabr 2012-ci ildə Azərbaycan Respublikasının ədliyyə nazirliyi tərəfindən qeydiyyatdan keçdi. Üzvlərə veriləcək və adı “Avrasiya Əfsanəsi” olacaq mükafat, həmçinin Avrasiya Akademiyasının 5 medalı (Ibn Sina, Nəsirəddin Tusi, İbn Xəldun, M.F. Axundzadə və Ü. Hacıbəyli medalları) hazırlanıb.


Fetva.313news.net | Linked At Least 18 Domains | IP: 78.140.185.141\nFetva.313news.net is a website with .net extension, registered Unknown, using web hosting in Netherlands with 78.140.185.141 IP Address, The response time from the server is 288 ms . The website ranking N/A (World Rank) and local ranking N/A ().\nYou can find email addresses for fetva.313news.net or any other domain name. See All >>\nPort Scanner for IP: 78.140.185.141\n› Fetva meaning\n› Fetva meclisi\nSites on the same server (IP: 78.140.185.141)\nfetva.313news.net - Dini suallara cavablar\n3 days ago » Əgər cari hicri-qəməri ayın 29-nun sonunda hilal müşahidə olunmadığından ay 30 günə tamamlansa, növbətin ayın 13-cü gecəsi ay bədirlənsə, keçən ayın 29 gün çəkdiyinə və ayın əvvəlinin müəyyən edilməsində xəta edildiyinə hökm etmək olarmı?\nfetva.313news.net - Home Facebook\n3 months ago Fetva.313news.net. 1,965 likes · 7 talking about this. dini fətvalar, şəriət hökmlərinin izahı və şəri suallarla cavablar\nQiyamət günü - Əsas səhifə Facebook\n1 months ago Qiyamət günü. 1.871 bəyənmə. hz. huseyn (ə.s.)-ın qiyamını əks etdirən filmdir.\nHeyder Heyder Mahmoud Karimi (alt yazili)\n3 days ago ╼ http://az.313news.net/article/ ╼ http://hadis.313news.net/ ╼ https://www.facebook.com/hadis.313new ╼ http://az.313news.net/down/r-2.html ╼ http://fetva\nBiznes ve Heyat - Əsas səhifə Facebook\n6 days ago Biznes ve heyat. 680 bəyənmə. bu səhifədə bzinesle bagli olan realliqlar hemcinin tovsiyeler oz eksini tapacaq..\nRamazanla bağlı Hacı Şahin - ramazan.313news.net\n27 days ago Müsəlman dünyası üçün əlamətdar ay olan müqəddəs ramazan ayı sabah başlayır. orucluqla bağlı bildiklərimiz və bilmədiklərimizi öyrənmək üçün ilahiyyatçı, «mənəvi dünya» İctimai birliyinin rəhbəri hacı Şahin həsənlidən müsahibə götürmək qərarına gəldik./ans\nFitr və qurban bayramı namazı - ramazan.313news.net\n2 days ago Gunel yazır: . salam. hamini qurban bayrami munasibetile tebrik edirem. kesdiyiniz qurbanlar, qildiginiz namazlar ve etdiyiniz dualar qebul olsun. qurban bayraminiz mubare olsunn\nSeymur Seymur Facebook\n1 months ago Seymur seymur is on facebook. join facebook to connect with seymur seymur and others you may know. facebook gives people the power to share and makes the world more open and connected.\n24 days ago Fətva (ərəbcə:فتوى), İslam hüququ ilə əlaqədar olan bir problemin dini hüquq qaydalarına görə çıxış yolunu göstərən, Şeyxülislam və ya müfti tərəfindən veriləbilən dini sənəd.. fətva sadəcə İslam hüququ ilə əlaqədar olaraq deyil, İslamın qaydaları ilə idarə olunan dövlətlərdə də, hakimin verdiyi qərardır.\nİslam -bütün peyğəmbərlərin dini. Facebook\n16 days ago İslam -bütün peyğəmbərlərin dini. 4 254 j’aime · 74 en parlent. Ümumi dini maariflənmə! səhih hədislər, islam alimlərinin kəlamları və quran ayələri paylaşılacaqdır.\n313News - Home Facebook\n4 months ago 313news. 95 likes. tv channel\n15 days ago Sonda! başçıya beyət və itaət haqqı peyğəmbər (allahın ona salavat və salamı olsun) huzeyfə ibn əl-yəmənə (allah ondan razı olsun) demişdir: “müsəlman camaatının və başçısının yanında ol”. (buxari və müslim rəvayət etmişdir) eləcə də, İbn abbas (allah ondan razı olsun), peyğəmbərdən (allahın ona salavat və salamı olsun) rəvayət olunan\nYetim Haqqi - Accueil Facebook\n2 months ago Yetim haqqi. 1 332 mentions j’aime · 2 en parlent. communauté\n313news.net Domain infomation, DNS analytics keyword\n9 months ago 313news.net : traffic statistics, rank, page speed, seo howgoes.site. we look at the data, 313news.net has 0 rank in the world wide web. the website server is using ip address 216.240.151.252 and is hosted in .\nSonda! Başçıya beyət və itaət haqqı - İslam -bütün\n16 days ago Sonda! başçıya beyət və itaət haqqı peyğəmbər (allahın ona salavat və salamı olsun) huzeyfə ibn əl-yəmənə (allah ondan razı olsun) demişdir: “müsəlman camaatının və başçısının yanında ol”. (buxari və müslim rəvayət etmişdir) eləcə də, İbn abbas (allah ondan razı olsun), peyğəmbərdən (allahın ona salavat və salamı olsun) rəvayət olunan\nƏli (ə) Şiəsi ВКонтакте\n2 months ago ВКонтакте – универсальное средство для общения и поиска друзей и одноклассников, которым ежедневно пользуются десятки миллионов человек. Мы хотим, чтобы друзья, однокурсники, одноклассники, соседи и коллеги всегда\nMuslima-Gun Təbii kosmetik və müalicəvi məhsulların online\n2 months ago Muslima-gun təbii kosmetik və müalicəvi məhsulların online satışı, Баку. 1.7k likes. Ətirlər, kosmetika, bədən və üz qulluğu üçün məhsullar, qadın dini geyimlər və kitablar\nAxirəzzaman fitnələri Ustad Pənahiyan - Farsi sub Azeri\n17 days ago Embed this video copy the code below and embed on your website, facebook, friendster, ebay, blogger, myspace, etc.


Rok-n-rol kralının 80 illiyi qeyd olunub | Report.az\nRok-n-rol kralının 80 illiyi qeyd olunub\nRok-n-rol kralının 80 illiyi qeyd olunub Onun malikanəsində hərrac keçirilib\n8 Yanvar , 2015 17:43\nBakı. 8 yanvar. REPORT.AZ/ Bu gün amerikalı aktyor və müğənni, dünyada rok-n-rolun kralı kimi tanınan Elvis Preslinin 80 yaşı tamam olur.\n"Report" xəbər verir ki, Elvis Preslinin 80 illik yubileyini fanatları qeyd ediblər.\nƏfsanəvi müğənninin xatirəsinə həsr edilən yubiley tədbirləri dünyanın bir neçə şəhərində, o cümlədən Elvis Preslinin doğulduğu Memfis şəhərində yad olunub.\nRol-n-rolun kralının malikanəsində hərrac keçirilib. Hərracda Elvis Preslinin şəxsi əşyaları ilə yanaşı, sürücülük vəsiqəsi və 1964-cü ildə çəkilmiş "Salam Las-Veqas" filmində geyindiyi pencək də satışa çıxarılıb.\nQeyd edək ki, Elvis Presli 1935-ci ildə ABŞ-ın Missisipi ştatında anadan olub. Bariton səs tembri ilə sevilən müğənni rok-n-rol, blyuz, pop, qospel, kantri üslublarında oxuyub, fortepiano və gitarada gözəl ifa etməyi bacarıb.\n1977-ci il avqustun 16-da 42 yaşında vəfat edən Elvis Presli bu gün də tanınır və sevilir. Hər il Elvis Presli sənətinin pərəstişkarları sevilən müğənnini yad edirlər.\nRus versiyası Поклонники "короля рок-н-ролла" отмечают его 80-й день рождения


Qənirə Paşayeva: Xocalıda soyqırım törədənlər Ermənistanda kürsü sahibidir - FOTO - Unikal.org\nSİYASƏT 15:28 2018-02-24\nQ.Paşayeva Xocalı Soyqırımı barədə geniş məlumat verdikdən sonra bu soyqırım zamanı valideynlərini itirən uşaqlar, onların yaşadığı acılardan danışıb: "Biz heç bir zaman, dünyanın heç bir yerində insanların öldürülməsinə tərəfdar olan bir cəmiyyət, millət olmadıq, amma yüzlərlə insan Ermənistan əsgərləri tərəfindən qətl edilərkən dünya susqun qaldı? Niyə səslərini heç eşitmədik? Ölənlər hansı millətdən olursa-olsun əvvəlcə insandır. Biz ədalət istəyirik. Xocalıda, Qaradağlıda soyqırım törədən cinayətkarlar Ermənistanda önəmli vəzifədədirlər. Hələ də ədalət qarşısında törətdikləri cinayətə görə cavab verməyiblər. Dünyanın insan haqları deyərək bar-bar bağıran təşkilatları, dövlətləri, 1 milyon insanın öz evində yaşama hüququnun Ermənistan tərəfindən pozulmasına səs çıxartmırlar. ATƏT-in Minsk Qrupunun digər həmsədrləri ABŞ, Fransa və Rusiyada bu istiqamətdə Ermənistana heç bir təzyiq və təsir göstərmirlər.\nMillət vəkili Q. Paşayeva tədbir iştirakçılarına Türkiyədə yeni çapdan çıxmış kitabları "Turan yolçusu və "Aşk yolçusunu və həmmüəllifi olduğu "Qarabağ hikayeleri kitabını imzalı hədiyyə edib.


Putin leysanın altında qaldı – FOTO + VİDEO | azadinfo.az\nDünyada Gündəm Maraqlı Video\nPutin leysanın altında qaldı – FOTO + VİDEO\n24 İyun 2017 admin 0 Comment\nRusiya prezidenti ötən gün bir daha rusların qəlbini fəth edə bilib. İstiPress-in məlumatına görə, buna səbəb onun ötən günki davranışı olub. Belə ki, Vladimir Putin leysan yağışın altında Moskvada naməlum əsgərin abidəsi önünə əklil qoyub.\nMərasim zamanı qəfildən güclü yağış başlayıb. Yağışa baxmayaraq prezident tədbirə çətirsiz davam edib. Nəticədə o başdan-ayağa kimi islanıb. Dövlət başçısının bu addımı diqqətdən kənar qalmayıb. Dərhal sosial şəbəkələrdə ona dəstək və təşəkkür aksiyalarına başlanılıb.\n← Brayza 7 rayonun azad edilməsini istədi; Jirinovski isə…\nSəudiyyə şahzadəsi Rusiya qüvvələrini məhv etməklə hədələdi →


Hökumət əhalini ipoteka götürməyə çağırır – YENİLİKLƏR - ƏMLAK - Fins.az\nHökumət əhalini ipoteka götürməyə çağırır – YENİLİKLƏR\nAzərbaycan hökuməti iqtisadiyyatın, xüsusilə də tikinti sektorunun inkişafı üçün bütün imkanlarını səfərbər edib. Fins.az xəbər verir ki, son günlər atılan addımlar ölkə rəhbərliyinin tikinti sektoruna böyük vəsait buraxmaq niyyətində olduğunu göstərir.\nMəsələyə keçməzdən əvvəl bu sahədəki situasiyaya qısa nəzər salaq. Hazırda hökumət eyni anda iki məsələni həll etməlidir. Birincisi - iqtisadiyyatın canlanması üçün ona pul buraxmaq lazımdır. İkincisi - bu proses elə formada edilməlidir ki, pullar digər sahələrə yayılıb əlavə inflyasya yaratmasın. Bu iki çərçivə arasında hərəkət edən hökumət inflyasiya yaratmamaq üçün maliyyə vəsaitlərini konkret sahələrə yönəldir – buna «inyeksiya» da deyirlər. Həmni sahələrdən biri də inşaatdır.\nNə üçün inşaat sektoru?\nÇünki inşaat sektorunun multiplikator effektli olduğu, yəni başqa sahələri də inkişaf etdirdiyi hamıya məlumdur, təqribi hesablamalara görə, təkcə inşaat sektorunun dirçəlməsi özü ilə inşaat materiallarının istehalından tutmuş, təmir-tikinti və evin lazımi avadanlıqlarla təmin edilməsinə qədər, ümumilikdə 26 sahənin inkişafına səbəb olacaq.\nAmma bunun üçün tikinti sektoruna vəsait buraxılmalı və əhali ev almağa həvəsləndirilməlidir. Bunun üçün isə hələlik ən işlək alət ipoteka kreditləşməsidir.\nSon günlər bu sahədə atılan addımlar göstərir ki, hökumət indiyədək ipoteka kreditləşməsindəki bütün maneələri aradan qaldırmaq və şərtlərə cavab verən istənilən vətəndaşa ipoteka krediti vermək niyyətindədir.\nBu sahədə ilk addım hələ iyulda atılıb. Həmin vaxt Prezident İlham Əliyevin fərmanı ilə «Azərbaycan İpoteka Fondu» ASC-nin vəsaiti hesabına ipoteka kreditinin, o cümlədən güzəştli ipoteka kreditinin verilməsi Qaydası» dəyişdirilib. Nəticədə…\nİpoteka ilə bahalı mənzillər də almaq olar\n«Azərbaycan İpoteka Fondu» ASC-nin vəsaiti hesabına ipoteka kreditinin, o cümlədən güzəştli ipoteka kreditinin verilməsi Qaydası»na edilən dəyişikliyə görə, bundan sonra ipoteka krediti ilə orta bazar qiymətindən baha mənzillər də almaq olar. Məsələ bundadır ki, əvvəlki varianta görə, ipoteka kreditləri o evlərin alınmasına verilə bilərdi ki, həmin evlərin 1 kvadratmetrinin qiyməti yerləşdiyi ərazidəki orta bazar qiymətindən yüksək olmasın. İndi isə bu tələb yalnız güzəştli ipoteka kreditlərinə aiddir. Yəni yalnız güzəştli ipoteka krediti alanlar bahalı mənzil ala bilməzlər, adi ipoteka krediti götürənlər isə orta qiymətdən baha mənzillər də ala bilər.\nMənzillər hökmən təmirli olmalı deyil\nQaydaya edilən digər dəyişiklik isə ipoteka ilə satılan mənzillərin hökmən təmirli olması tələbini aradan qaldırıb. Belə ki, əvvəlki varianta görə, ipoteka krediti ilə yalnız təmirli mənzillər satıla bilərdi. Yeni variantda isə həmin hissə çıxarılıb. Yəni indii ipoteka kredit ilə təmirli olmayan evləri də almaq mümkündür.\nİpoteka kreditinin maksimum məbləği də dəyişir\nDigər mühüm yenilik ipoteka kreditinin maksimum məbləğinə aiddir. Qaydalardan maksimum məbləğlə bağlı tələb götürülüb. Belə ki, qaydaların əvvəlki variantına əsasən, ipoteka kreditinin maksimum məbləği Bakı şəhəri üzrə 7-ci zonada yerləşən, sahəsi 100 kvadratmetr olan təmirli yaşayış sahəsinin 1 kvadratmetrinin orta bazar qiyməti ilə hesablanmış dəyərindən artıq olmamalı idi. İndi isə bu hədd aradan qaldırılır – yarımbənddə bu tələb çıxarılıb. Əvəzində bildirilir ki, kreditin maksimum məbləği ölkədaxili sosial-iqtisadi vəziyyətin təhlili əsasında İpoteka Fondunun Müşahidə Şurası tərəfindən müəyyən edilir. Başqa sözlə, ölkədəki sosial-iqtisadi vəziyyətdən asılı olaraq ipoteka kreditinin maksimum məbləği artıb-azala bilər. Bir neçə gün əvvəl isə bu qaydaya da yenidən baxılıb.\nİlkin ödəniş məbləği də dəyişib\nDigər maraqlı yenilik ipoteka kreditinin alınan mənzilin dəyərinin hansı hissəsi qədər olmasına, daha sadə desək, müştəri tərəfindən ödənilən ilkin ödənişin məbləğinə aiddir.\nQeyd edək ki, güzəştli və güzəştsiz ipoteka kreditlərində bu məbləğlər fərqlidir. Yəni güzəştli kreditlərdə ilkin ödəniş daha az olur. Əvvəlki varianta görə, güzəştli ipoteka kredit veriləndə ilkin ödəniş 10% olmalı idi. Qalan 90% kredit şəklində veriləcəkdi. Bu isə onunla nəticələnirdi ki, vətəndaş, hətta 10%-dən də artıq ilkin ödəniş edə bildiyi halda cəmi 10% ödəniş edib, qalan hissəni kredit götürməli və daha çox kredit qaytarmalı idi. İndi isə bu məsələ bir qədər yumşaldılıb. Bildirilir ki, ilkin ödəniş 10%-dən az olmamalıdır. Amma müştəri istəsə daha artıq ödəniş edə bilər.\nAdi ipoteka kreditlərində isə dəyişiklik daha ciddidir. Əvvəlki varianta görə, adi ipoteka kreditlərində ilkin ödəniş 15-25% arasında dəyişə bilərdi. Yəni 15%-dən az, 25%-dən isə çox olamalı idi. Bu məhdudiyyət ona səbəb olurdu ki, müştəri hətta daha artıq ilkin ödəniş etmək imkanı olsa da, maksimum 25% ödəyə bilərdi, qalan 75% isə kredit kimi götürülməli idi. İndi isə ilkin ödənişin yuxarı həddi götürülüb. Nəticədə müştəri azı 15% ilkin ödəniş etməlidir, amma müştərinin daha artıq ilkin ödəniş qabiliyyəti varsa, onu edə biləcək.\nSonrakı proseslər, isə hökumətin bu məsələdə daha da böyük güzəştlərə gedəcəyini göstərdi. Beləliklə, hadisələri xronoloji ardıcıllıqla izləsək:\n23 oktyabr – kreditin maksimum məbləği 150 min manata qaldırıldı\n“Azərbaycan İpoteka Fondu” ASC-nin Müşahidə Şurasının qərarı ilə dövlət xətti ilə verilən kommersiya xarakterli ipoteka kreditlərinin maksimal məbləği artırılıb. Qərara əsasən, sözügedən məbləğ 100 min manatdan 150 min manata çatdırılıb. Sosial ipoteka kreditlərinin maksimal məbləği isə 100 min manat olaraq qalıb.\n27 oktyabr – ipoteka faizləri və ilkin ödəniş aşağı salındı\nƏvvəl «Unibank», sonra isə digər banklar ipoteka kreditləri ilə bağlı növbəti «yumşalma»nı elan etdilər. Bundan sonra adi ipoteka kreditləri illik 8% deyil, 7%-lə veriləcək. İlkin ödəniş də konkret həddə - 20% də qərarlaşdı.\nÜç gün sonra oxşar şərtləri "Bank of Baku" da elan etdi.\n7 noyabr – «Yumşalma» şərtləri sosial mənzillərə də şamil edildi\nPrezident İlham Əliyevin fərmanı ilə Mənzil İnşaatı Dövlət Agentliyinin sərəncamında olan mənzilləri vətəndaşların güzəştlə əldə etməsi Qaydasında dəyişiklik edilib. İlkin ödənişin yalnız 10% olması ilə bağlı tələb burda da tətbiq edilib. Yəni vətəndaş öz istəyi ilə daha yüksək ilkin ödəniş edə bilər.\n10 noyabr – təmir şərti ləğv edilir\nBu dəfə Nazirlər Kabineti “İpoteka kreditləşməsi məqsədi ilə yaşayış sahəsinin 1 kvadratmetri üçün orta bazar qiymətinin müəyyən edilməsi Qaydası”nda dəyişiklik edib.\nƏsas dəyişiklik, mənzilin təmirli olmasmı ilə bağlıdır. İpoteka kreditiilə alınan mənzillərin təmirli olması tələbi qanunvericiliyə iki il əvvəl salınıb. Həmin vaxt hökumət iki məsələni hədəfləyirdi – kifayət qədər məbləğ tutan təmir işlərinin də vergiyə cəlb edilməsi və mənzillərin yaşayış üçün hazır şəkildə təqdim olunması. Amma indiki vəziyyətdə, yəni iqtisadiyyata təcili pul buraxılması tələb olunduğu vaxtda bu məsələlər arxa plana keçir. Üstəlik, şirkətin təmir edib baha satdığı mənzilin təmiri müştərini qane etməyə bilər, məhz ona görə, bu məsələ əvvəlki kimi vacib sayılmır. Digər tərəfdən, bir qədər əvvəl tətbiqinə başlanan qabaqcadan qeydiyat proseduru bu məsələni avtomatik həll edir. Yəni mənzilin sənədləşməsi daha vacibdir, nəinki müştərinin bu mənzildə dərhal yaşamağ başlaması.\n10 noyabr – bazar qiyməti şərti aradan qalxır\nNK-nin adı çəkilən qərarında digər mühüm yenilik, mənzillərin 1 kvadratmetri üçün bazar qiymətinə baxılması tələbinin ləğv edilməsidir. Daha dəqiqi bu şərt bundan sonra yalnız güzəştli kreditlərə aid olacaq. Adi ipoteka kreditləri ilə isə daha bahalı mənzillər də almaq mümkün olacaq. Nəticədə, tələblərə cavab verən şəxs ipoteka krediti göğürüb hətta kvadratı 5 min manat olan evlər də ala bilər.\nBu qayda ipoteka şərtlərində ciddi yenilik sayıla bilər. Məsələ bundadır ki, indiyədək verilən ipoteka kreditlərinin (762 milyon manat) 70%-i (537 milyon manatı) adi kreditlər, yalnız 30%-i (225 milyon manat) güzəştli kreditlər idi. Yəni kreditlərin böyük hissəsi üçün bazar qiyməti şərti olmayacaq.\nİş yerindən arayış sadələşir\nDaha bir yenilik ipoteka krediti götürənin ödəmə qabiliyyətinin müəyyən edilməsi ilə bağlıdır. Fondun normativ sənədlərinə edilən dəyişikliklərə görə, kredit götürən şəxs iş yerindən arayış təqdim etdikdə, son aylar ərzində çalışdığı iş yerini göstərməli olmayacaq. Belə ki, indiyədək müştəri son 6 ay və ya 1 il ərzində çalışdığı iş yerini göstərməli idisə, hazırda, sadəcə iş yerindən işləməsi haqqında arayış kifayət edəcək.\nBaşqa sözlə, hökumət əhalini ipotkka kreditlərinə həvəsləndirmək üçün indiyədək ipoteka kreditinin verilməsinə mane ola biləcək şərtləri aradan qaldırmaqla, kobud desək kreditin «klapanlarını» açmaqla məşğuldur. Bunun bazara necə təsir edəcəyi və əhalinin bu güzəştləri necə qiymətləndirəcəyi isə yaxın vaxtlarda məlum olacaq.


BDU-nun dekanı şeyxin müavini ilə razılaşmadı: “Jurnalistika fakültəsində buna ehtiyac yoxdur!” » Aztehsil.com\nQafqaz Müsəlmanları İdarəsi sədrinin ictimaiyyətlə əlaqələr və ailə məsələləri üzrə müavini Qəmər Cavadlı saytımıza verdiyi müsahibədə Jurnalistika fakültəsində teologiya elminin tədris olunmasının vacibliyini vurğulayıb. O bildirib ki, Jurnalistika fakültəsində dini elmlərin tədris olunmasına ehtiyac var.\nQMİ rəsmisinin təklifinə Bakı Dövlət Unuiversitetinin Jurnalistika fakültəsi də münasibət bildirib.\nBDU-nun Jurnalistika fakültəsinin dekanı Vüqar Zifəroğlu açıqlamasında adıçəkilən fakültədə dini elmlərin tədris olunmasına heç də ehtiyac olmadığını bildirib.\n"Dini elmlər təkcə Jurnalistika fakültəsində yox ,digər fakültələrdə də tədris olunmur. Amma teologiya ilə bağlı olan ixtisaslarda tədris olunur. Bu da normaldır. Amma Jurnalistika fakültəsində teologiya elminin tədris olunması nə dərəcədə məqsədəuyğun ola bilər ki?! Burada bir məqam var. Din sahəsindən yazan jurnalistlər bu sahə üzrə müəyyən maariflənmə işlərinə cəlb olunmaqla, kurslar keçməklə dini savada malik ola bilərlər. Sırf Jurnalistika fakültəsinin içində teologiya elminin tədris olunması yersizdir. Buna ehtiyac yoxdur. Məsələyə praktik nöqteyi-nəzərdən də baxmaq istəyirəm. Məsələn, Yaxın Şərq ölkələrindən təhlillər aparıram. İxtisasım isə beynəlxalq jurnalistikadır. Yaxın Şərq bütün dinlərin qovuşduğu yerdir. İlahiyyat üzrə təhsil almasam da, Yaxın Şərqlə bağlı təhlillər, araşdırmalar apardığıma görə istər-istəməz din sahəsi üzrə kitablar oxumuşam. Burada bir məqam var. Əgər teologiya üzrə yazan jurnalist yetişirsə, vacib deyil ki, Jurnalistika fakültəsində ilahiyyat elmi tədris olunsun. Sonrakı mərhələdə hər şey jurnalistin ixtisaslaşmasından asılı olacaq və o, üzərində çalışmalıdır. Jurnalistika fakültəsində dini elmlərin tədris olunmasını deyiriksə, o zaman idman sahəsindən yazan jurnalistə gərək idman sahəsi üzrə müəyyən fənlər tədris edilsin. Bu da doğru deyil. Dini elmləri sonradan da öyrənmək olar. Mütləq deyil ki, Jurnalistika fakültəsində teologiya elmi tədris edilsin”.\nBDU-nun dekanı belə bir təkliflə də çıxış edib.\n"Teologiya elmi Jurnalistika fakültəsinin tədris planına salınmasa da, belə bir şey etmək olar. Təklif edirəm ki, Qafqaz Müsəlmanları İdarəsi ilə Bakı Dövlət Universitetinin Jurnalistika fakültəsi birlikdə din və mənəviyyat sahəsindən yazan jurnalistlər üçün seminarlar, treninq kursları təşkil etsin. Belə bir məsələni reallaşdırmaq çox maraqlı olar. Hətta həmin kursları başa vuran jurnalistlərə sertifikat da vermək olar. Yoxsa ilahiyyat fənninin Jurnalistika fakültəsinin tədris planına salınmasına ehtiyac yoxdur”.


Biznes yazarımızın kitabı nüfuzlu - Beynəlxalq Satış Platformalarında - FED.az\nBiznes yazarımızın kitabı nüfuzlu - Beynəlxalq Satış Platformalarında\n14:06 19 Avq 2020\nBiznes inkişaf yazarı Nadir Adilman “И наступит день” əsərinin elektron satışı və və yayımı üzrə Rusiya Federasiyasının ən nüfuzlu nəşriyyat qrupu Eksmo ilə müqavilə imzalayıb.\nFED.az xəbər verir ki, müqaviləyə əsasən, biznes yazarın “И наступит день” əsəri artıq elektron formada sözügedən nəşriyyat qrupu tərəfindən www.ozon.ru portalında satışa çıxarılıb.\nQeyd edək ki, əsər bədilləşdirlmiş işgüzar inkişaf romanı hesab edilir. Eksmo nəşriyyat qrupu redaksiyası kitabın satış təqdimatında qeyd edir ki, “Əsər multikulturalizm ideyalarına toxunur, eyni zamanda insanın şəxsiyyətinin inkişafında humanist dəyərlərin rolundan bəhs edir. Geniş oxucu kütləsi üçün uyğundur”.\n“И наступит день” əsəri eyni zamanda nüfuzlu kitab satış portallarından olan www.litres.ru (https://www.litres.ru/nadir-adilman/i-nastupit-den/), “Eksmo” nun elektron və innovativ kitab satış platforması olan www.mybook.ru (https://mybook.ru/author/nadir-adilman/i-nastupit-den/) onlayn satış platformaları vasitəsi ilə də artıq satılşdadır.\nHüquq üzrə fəlsəfə doktoru - dosent, biznes inkişaf yazarı Nadir Adilman bestseller kitabları hesab edilən “Gəncsən? Başla!”, “Məqsədlisən?!”, “O gələcək?!”, “Könüllünün öz/əl kitabı” və “Biznesdə Korporativ Sosial Məsuliyyət” və bir çox kitabaların müəllifidir. Onun kitabları Azərbaycanda ən çox satılan və həm də ən çox hədiyyə edilən kitabalar sırasındadır. Yazarın bir çox əsərləri müxtəlif dillərə tərcümə edilərək xarici ölkələrdə nəşr edilir.\nFürsətdən istifadə edərək, azərbaycanlı yazarı bu uğuru münasibəti ilə biz də təbrik edir, yaradıcılığında uğurlar diləyirik.


Deputat: "UNEC öz adını dünyanın ən nüfuzlu universitetləri sırasına yazacaq"\nUNEC-də növbəti “Açıq qapı” günü keçirilib. Bu barədə "Ekspress.az"a UNEC-dən bildirilib.\nYay imtahan sessiyasında şəffaflığın və obyektivliyin təmin edilməsi məqsədi ilə hər həftənin şənbə günü keçirilən “Açıq qapı”da UNEC-in rektoru, professor Ədalət Muradovla yanaşı, millət vəkili Fazil Mustafa, “Trend” İnformasiya Agentliyinin baş direktorunun müavini Arzu Nağıyev və “525-ci qəzet”in müxbiri Sevinc Qarayeva da iştirak ediblər. 30-a yaxın müraciətin dinlənildiyi görüşdə UNEC-in rektoru məsələlərin operativ həlli ilə bağlı struktur bölmələrə tapşırıqlar verib.\nF.Mustafa bildirib ki, ali təhsil müəssisəsində istər dərs, istər imtahan, istərsə də “Açıq qapı” günlərinin ictimaiyyət nümayəndələrinə açıq keçirilməsi dünya təhsil sisteminə inteqrasiyanın bariz nümunəsidir: “UNEC bu sahədə uğurla irəliləyir. Həm universitetin elmi tədqiqat mərkəzinə çevrilməsində, həm də tələbə məmnuniyyətinin önə çəkilməsində UNEC-də mütəmadi olaraq müsbət halları müşahidə etməkdəyik və bu, qürurvericidir. Əminəm ki, qısa müddətdə UNEC öz adını dünyanın ən nüfuzlu universitetləri sırasına yazacaq”.\nA.Nağıyev belə görüşlərin ali məktəblərdə şəffaflığın təmin edilməsi, tələbə rektor münasibətlərinin inkişafı, universitetin nüfuzunun artması baxımından mühüm amillərdən olduğunu bildirib: “UNEC İctimai Nəzarət Şurasının üzvü olaraq üçüncü imtahan sessiyasında iştirak edirəm. Müşahidələrim, təhlillərim onu deməyə əsas verir ki, UNEC-də hər semestr təhsilin səviyyəsi artır, imtahan suallarının keyfiyyəti isə yüksəlir”.\nQeyd edək ki, UNEC rektorunun “Açıq qapı” günləri hər həftənin şənbə günü olmaqla, yay imtahan sessiyasının sonuna kimi davam edəcək.


Deputat: Ümumdünya İrs Komitəsinin 43-cü sessiyası xalqımızın zəngin mədəni irsinin qorunmasına öz töhfəsini verəcək\nSiyasət 8 İyul 2019 20:09 (UTC+04:00)\nBeynəlxalq əhəmiyyətli tədbirlərin keçirildiyi məkana çevrilən, zəngin tarixə və mədəniyyətə malik Azərbaycan bir neçə gündür ki, UNESKO-nun Ümumdünya İrs Komitəsinin 43-cü sessiyasına uğurla ev sahibliyi edir. Bu dəfə ölkəmiz ümumdünya mədəni və təbii irsin qorunması sahəsində ən yaxşı təcrübələri bir araya gətirməklə dünya ictimaiyyətinə sülh, əmin-amanlıq çağırışları səsləndirilməsinə, elm, təhsil və mədəniyyət sahələrində yeni əməkdaşlıq körpülərinin salınmasına vasitəçi olub. Qarşılıqlı inam və etimada söykənən Azərbaycan - UNESKO əməkdaşlığı nəticəsində ölkəmiz, həmçinin milli-mənəvi dəyərlərinin, tarixi-mədəni mirasının qorunması və təbliği ilə yanaşı, beynəlxalq səviyyədə dünya irsinin müdafiəsinə də dəstək verir.\nDeputatın sözlərinə görə, UNESKO-nun Ümumdünya İrs Komitəsinin Bakıda keçirilən 43-cü sessiyası iştirakçı ölkələrə həm də bir-birinin tarixi, mədəniyyəti ilə yaxından tanış olmaq imkanı yaradıb:\n"Sessiyanda iştirak edən mötəbər qonaqlar da iclasların tribunasından Azərbaycanın beynəlxalq miqyaslı tədbirlərin keçirilməsi üçün böyük təcrübəyə malik olduğunu səsləndirib, multikultural sahədə təcrübəsinin digər dövlətlərə nümunə olduğunu qeyd ediblər. Bütün bunlar sülhün, dayanıqlı inkişafın, qlobal və regional sabitliyin ölkəmizin əsas hədəflərindən olduğunu bir daha təsdiqləyir. Azərbaycan dövləti milli mədəniyyətimizin, tarixi irsimizin nadir incilərini qoruyub saxlayaraq dünyada tanıdılması və təbliği istiqamətində ardıcıl və sistemli siyasət aparıb. Bu siyasətin nəticəsi olaraq Şəki şəhərinin tarixi hissəsi və Şəki Xan sarayı UNESKO-nun Ümumdünya İrs Siyahısına salındı. Təsadüfi deyil ki, tarixən beynəlxalq karvan-ticarət yolları üzərində yerləşən Azərbaycan, xüsusən də onun unikal təbii gözəlliklərə və tarixi-mədəni xüsusiyyətlərə malik qədim ipəkçilik mərkəzi olan Şəki şəhəri mədəni müxtəlifliyin yaradılmasına, qorunub saxlanmasına və bəşəri sivilizasiyanın inkişafına öz töhfəsini verib. UNESKO-nun Ümumdünya İrs Komitəsinin 43-cü sessiyasının növbəti iclasında Xan sarayı ilə birgə Şəkinin tarixi mərkəzinin Ümumdünya İrs Siyahısına daxil edilməsi isə minillərlə bu coğrafiyada yaşayan, etnik milli xüsusiyyətlər çərçivəsində özlərinin yaradıcılıq və sənətkarlıq qabiliyyətlərini yaradan və inkişaf etdirən, dünyanın həm mənəvi, həm də maddi irsinə bənzərsiz nailiyyətlər bəxş etmiş bu diyarın sakinlərinə verilmiş ali qiymətdir".\nP.Kərimzadə vurğulayıb ki, Azərbaycan müstəqilliyini bərpa etdikdən sonra UNESKO ilə sıx əməkdaşlıq münasibətləri qurub, milli-mənəvi dəyərlərin, tarixi-mədəni irsin qorunması və təbliği ilə yanaşı, beynəlxalq səviyyədə dünya irsinin müdafiəsi və mühafizəsinə də yaxından iştirak edib:\n"2013-cü ildə UNESKO-nun Qeyri-Maddi Mədəni İrsin Qorunması üzrə Hökumətlərarası Komitəsinin 8-ci sessiyasına uğurla ev sahibliyi edən Azərbaycanda eyni müvəffəqiyyətlə hər iki ildən-bir UNESKO-nun rəsmi tərəfdaşlığı ilə Ümumdünya Mədəniyyətlərarası Dialoq Forumu keçirilir. Ümumdünya İrs Komitəsinin 42-ci sessiyasında qəbul edilmiş qərara əsasən, Azərbaycan bu mötəbər qurumun növbəti sessiyasına ev sahibliyi etmək hüququ əldə edib. Azərbaycan üçün mühüm əhəmiyyətə malik olan belə bir qərarın qəbul olunması ölkəmizin UNESKO ilə tərəfdaşlıq münasibətlərinin yüksək səviyyədə inkişaf etdiyini göstərir. Azərbaycan Respublikasının Birinci vitse-prezidenti, UNESKO-nun Xoşməramlı səfiri Mehriban Əliyeva sessiyanın açılışında çıxış edərək, ölkəmizlə bu təşkilat arasında ötən 27 ildə bir sıra sahələrdə uğurlu əlaqələrin qurulduğunu, ümumdünya və milli irsin qorunmasının Azərbaycanda dövlət siyasətinin mərkəzində dayandığını xüsusilə qeyd edib.\nAzərbaycan-UNESKO münasibətlərinin inkişaf etdirilməsi sahəsində UNESKO-nun Xoşməramlı səfiri Mehriban xanım Əliyevanın gördüyü işlər xüsusi əhəmiyyət kəsb edir. Mehriban Əliyevanın uğurlu fəaliyyəti nəticəsində İçərişəhər, Qız qalası, Şirvanşahlar Saray Kompleksi, Qobustan Qaya Sənəti Mədəni Landşaftı, milli-mənəvi dəyərlərimizdən olan muğam sənəti, Novruz ənələrimiz, aşıq, misgərlik kəlağayı və xalça sənəti UNESKO-nun Qeyri-maddi Mədəni İrs üzrə Reprezentativ Siyahısına daxil olunub. Həmçinin, bir çox tədbirlər UNESKO çərçivəsində qeyd edilib. Bütün bunlar Azərbaycan - UNESKO əlaqələrinin yüksələn xətlə inkişafda olduğunu göstərir".\nDeputat əlavə edib ki, Mehriban xanım Əliyevanın fəaliyyəti sayəsində Heydər Əliyev Fondu və UNESKO arasında əməkdaşlıq çərçivəsində imzalanmış sazişlər də yüksək səviyyədə həyata keçirilir:\n"UNESKO-nun sabiq baş direktoru İrina Bokovanın Mehriban xanım Əliyeva haqqında söylədiyi "Siz UNESKO-nun humanist dəyərlərinin əsl bayraqdarısınız" sözləri isə UNESKO-nun Xoşməramlı səfirinin bəşəriyyətin maddi və qeyri-maddi mədəni irsinin işinə sədaqətinə, mədəniyyətlərarası dialoqun inkişafı naminə göstərdiyi səylərə, mədəni müxtəlifliyin möhkəmləndirilməsinə sanballı töhfələrinə verilən qiymətdir. Bu il ölkəmizdə keçirilən UNESKO-nun Ümumdünya İrs Komitəsinin 43-cü sessiyası da xalqımızın zəngin mədəni irsinin qorunmasına, ölkəmizdə mədəni və turizm imkanlarının təşviq olunmasına öz töhfəsini verəcək".


Əflatun Amaşov: "Görünür, kimlərsə bu prosesin ağrılı formada keçməsində maraqlıdır" » Reyting.az\nƏflatun Amaşov: "Görünür, kimlərsə bu prosesin ağrılı formada keçməsində maraqlıdır"\nTarix: 31-10-2019 20:50 | Bölmə: Siyasət\n"Prezident İlham Əliyev Anar Tağıyevi Yevlax Şəhər İcra Hakimiyyətinin başçısı, Elnur Rzayevi isə Xaçmaz Rayon İcra Hakimiyyətinin başçısı vəzifələrinə təyin olunması ilə əlaqədar qəbul edərkən maraqlı məqamlara toxundu. Prezident icra başçıları qarşısındakı konkret vəzifələrin nədən ibarət olduğunu vurğuladı. Cənab İlham Əliyev eyni zamanda yeni təyin etdiyi şəxslərə yerlərdəki mövcud problemlərin gizlədilməsinin yolverilməzliyini bildirdi. Şamaxı rayonundakı zəlzələdən sonra bərpasına vəsait ayrılmış məktəb binasının vəziyyətinin dözülməzliyi barədə medianın məlumat yaydığını diqqətə çatdıran dövlət başçısı əslində xəbərdar etdi ki, hansısa formada üzə çıxarılması əngəllənən məsələləri media onsuz da işıqlandıracaq: "Sizə də tapşırıram, hər bir ölkədə problem var, biz o problemləri ört-basdır etməməliyik. Əksinə, üzə çıxarmalıyıq. O cümlədən mən media nümayəndələrinə də dəfələrlə müraciət etmişəm, demişəm ki, siz mənim köməkçilərimsiniz. Bəzi hallarda mən dözülməz vəziyyətlə bağlı mediadan xəbər tuturam”.\nPrezidentin fikirləri onun medianın cəmiyyətdəki roluna, jurnalistikanın ictimai nəzarət funksiyasının dövlət idarəçiliyindəki mövqeyinə verdiyi yüksək dəyərin, həssas münasibətin növbəti bariz nümunəsidir".\nReyting.az xəbər verir ki, bu sözləri Mətbuat Şurasının sədri, millət vəkili Əflatun Amaşov deyib.\nO bildirib ki, dövlət başçısı çıxışında yeni təfəkkürlü gənclərin yüksək vəzifələrə önə çəkilməsini gəncləşmə siyasəti və nəsillərin dəyişməsi kontekstində izah edir: "O, dövlət idarəçiliyində gənc və yaşlı nəslin vəhdətinin vacibliyini önə çəkir. Ən əsası isə cənab Prezident məsələnin sırf kampaniya xarakteri üzərində qurulan və son günlər mediaya yansımaqda olan tərəflərinə böyük ustalıqla aydınlıq gətirir: "Bu, təbiidir, nəsillər dəyişir, yeni təfəkkürlü insanlar irəli çəkilir. Bu, təbii prosesdir və biz bu prosesdən kənarda qala bilmərik. Ancaq onu da bildirməliyəm ki, bu, kampaniya xarakteri almamalıdır. Çünki mənə məlumat gəlir ki, bəziləri bunu kampaniyaya çevirmək istəyirlər və sınanmış, təcrübəli, bir qədər yaşlı insanlara qarşı bu kampaniyanı təşkil etmək istəyirlər...”.\nGörünür, kimlərsə idarəçilikdə nəsillərin dəyişməsi kimi nəzərə çarpan qanunauyğun, təbii prosesin məhz ağrılı formada keçməsində maraqlıdır. Kampaniyanın məqsədi də heç şübhəsiz budur. İdarəçilikdə gənclərlə yaşlılar birlikdə deyillərsə, demək ki, zəruri təcrübə ilə dinamizm arasında disbalans yaranır".\nDeputat qeyd edib ki, biz bunun fəsadlarını postsovet məkanında baş verən proseslər sonrası yaxşı gördük: "Bəli, nəticə etibarilə həmin ölkələrdə dövlət aparatının nə dərəcədə böyük ziyan çəkdiyi hamımıza məlumdur. Prezident İlham Əliyev belə xoşagəlməzliklərin baş verməməsinin təminatçısıdır. Ölkədə hər kəsi hamıdan yaxşı tanıdığını, kimin nəyə qadir olduğundan, hansı xidmətlər göstərdiyindən xəbərdarlığını xüsusi vurğulayan dövlət başçısının sözlərindən hər kəs nəticə çıxarmalıdır. Çünki onun "kampaniyaçılara” mesajı kifayət qədər sərtdir: "Ona görə hər kəs bilsin ki, mən bu kampaniyaya yol verə bilmərəm. Müəyyən dərəcədə xidmət göstərmiş insanlar, əlbəttə ki, dövlət tərəfindən də qiymətləndirilir və biz kampaniyaya yol verməyəcəyik”.скачать dle 10.5фильмы бесплатно


İctimai nəqliyyatın 30 faizində… -\nİctimai nəqliyyatın 30 faizində… - BNA narahatdır\n28 İyul 2017 18:23\nHazırda Bakıda sərnişindaşımada istifadə edilən avtobusların 25-30 faizində tələblərə uyğun sərinləndirmə və havalandırma sistemi mövcuddur. Avtobuslarda sərinləndirmə sistemlərinin yoxluğu təkcə sərnişinləri deyil, bizləri də narahat edir.\nBu sözləri Teleqraf.com-a açıqlamasında Bakı Nəqliyyat Agentliyinin (BNA) mətbuat xidmətinin rəhbəri Mais Ağayev bildirib.\nOnun sözlərinə görə, məsələ ilə bağlı bir neçə dəfə açıqlama verilib: “BNA avtobuslarda sərinləndirmə sistemlərinin quraşdırılması, eyni zamanda digər vacib məqamlarla bağlı tələblərin yerinə yetirilməsini təmin etmək üçün daşıyıcılarla mütəmadi iş aparır.\nHəm sərinləndirmə, həm də havalandırma qurğuları, sərnişinlərimizin rahatlığı və təhlükəsizliyi baxımından vacib olan digər tələblərin yerinə yetirilməsi üçün mütləq şəkildə nəqliyyat vasitələri yenilənməlidir”.\nMais Ağayevin sözlərinə görə, hazırda paytaxtda xətdə olan 2100 sərnişin avtobusunun 500-də kondisioner var: “Qalanlarını xətdən çıxarsaq, ictimai nəqliyyatda yaranacaq xaotik vəziyyəti düşünmək çox da çətin deyil. Belə məsələlərə real yanaşmaq lazımdı. Bu gün daşıyıcı şirkətlərin yeni nəqliyyat vasitəsi almağa imkanı yoxdur. Əksəriyyəti heç əsaslı təmir edə bilmir. Amma biz onlara müəyyən qədər vaxt vermişik ki, nəqliyyat vasitələrini təmir eləsinlər”.\nQeyd edə ki, ölkə ərazisində, o cümlədən paytaxtda temperaturun yüksəlməsi ictimai nəqliyyatda sərinləndirmə sisteminin quraşdırılmasını gündəmə gətirib.


Azərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Milli Məclisdə Cinayət Məcəlləsində dəyişikliklər edilməsi haqqında qanun layihəsi ictimai müzakirəyə çıxarılıb\n“Penitensiar sahədə fəaliyyətin təkmilləşdirilməsi, cəza siyasətinin humanistləşdirilməsi və cəmiyyətdən təcridetmə ilə əlaqədar olmayan alternativ cəza və prosessual məcburiyyət tədbirlərinin tətbiqinin genişləndirilməsi barədə” Azərbaycan Respublikası Prezidentinin 2017-ci il 10 fevral tarixli Sərəncamına əsasən sentyabrın 29-da Milli Məclisdə Cinayət Məcəlləsində dəyişikliklər edilməsi haqqında qanun layihəsi ictimai müzakirəyə çıxarılıb.\nAZƏRTAC xəbər verir ki, bununla bağlı təşkil olunan “dəyirmi masa”da çıxış edən Milli Məclis Aparatının rəhbəri Səfa Mirzəyev Cinayət Məcəlləsinə təklif olunan dəyişikliklərin əhəmiyyətindən danışıb. Bildirib ki, Azərbaycanda Cinayət Məcəlləsində daha çox sərt cəza qaydalarının tətbiqinin şahidi oluruq və cinayət törədən şəxslərə qarşı azadlıqdan məhrumetmə növü çox geniş tətbiq olunub. “Azərbaycan Prezidenti bunu qeyri-normal hesab edir. Biz dövlətimizin başçısının bu fikri ilə razıyıq. Həqiqətən cinayətkarlığa qarşı mübarizədə müxtəlif istiqamətlər ola bilər. Təbii ki, cinayətkarlığa qarşı kəskin mübarizə aparılmalıdır və buna heç kəsin şübhəsi olmamalıdır. Ancaq bununla belə yaranmış müəyyən şəraitdə qanunu pozmuş şəxslərə humanist münasibətlər göstərmək lazımdır. Dövlətimizin başçısının həmin Sərəncamında, eyni zamanda, penitensiar sistemin təkmilləşdirilməsinə dair təkliflər də yer alıb. Bununla bağlı bir sıra məsələlər daxil edilib. Dünyada ikinci bir ölkə yoxdur ki, dövlət başçısı cəza sistemində olan vəziyyətlə bağlı narahatlığını ifadə etsin və cəzaların humanistləşdirməsi istiqamətində konkret addım atsın. Prezident İlham Əliyev imzaladığı Sərəncamla cinayətin humanistləşdirilməsi istiqamətində mühüm addım atıb. Bu qanun layihəsi dövlətimizin başçısı tərəfindən parlamentə daxil olub”,-deyə Aparat rəhbəri vurğulayıb.\nBildirilib ki, Prezident İlham Əliyev dəfələrlə əfv fərmanları verib, Milli Məclis Birinci vitse-prezident Mehriban Əliyevanın təşəbbüsü ilə amnistiya aktları qəbul edib. Bütün bunlar ona dəlalət edir ki, biz bir tərəfdən qanunların sərt icra olunmasına, digər tərəfdən isə insanlara ədalətli şəkildə tətbiq edilməsinə çalışmışıq.\n“Qanun layihəsinə təklif edilən dəyişikliklər əsasən dörd istiqamətdədir. Bu istiqamətlər əsasən cinayətin dekriminallaşması və bunun nəticəsində daha geniş alternativ cəzaların tətbiqidir. Bu, yeni alternativ cəza növlərinin tapılması, mövcud alternativ cəza növlərinin geniş tətbiqi ilə bağlıdır. Eyni zamanda, vurulmuş ziyana görə cəzanın vurulan ziyanın ödəniləcəyi təqdirdə cinayət törədən şəxsin ya azad olunması, yaxud da daha yüngül cəza ilə əvəzlənməsi, narkotik maddələrin qəbulu ilə bağlı dəyişikliklər öz əksini tapıb”, - deyə Səfa Mirzəyev vurğulayıb.\nAli Məhkəmənin Cinayət Kollegiyasının sədri Şahin Yusifov bildirib ki, pentensiar sahədə fəaliyyətin təkmilləşdirilməsi, cəza siyasətinin humanistləşdirilməsi və cəmiyyətdən təcridetmə ilə əlaqədar olmayan alternativ cəza və prosessual tədbirlərin tətbiqinin genişləndirilməsi barədə Prezident İlham Əliyevin 2017-ci il 10 fevral tarixli Sərəncamı humanist siyasətin növbəti təzahürü olmaqla ölkəmizdə daim aparılan genişmiqyaslı məhkəmə-hüquq islahatlarının tərkib hissəsi, eyni zamanda, cinayət təqibinin və cəzaların icrası sahəsində yeni mərhələnin başlanmasının əsası kimi qiymətləndirilməlidir. Ümumilikdə yəni cəza siyasətinin humanistləşdirilməsi sahəsində uzun müddət, 2000-ci ildən başlayaraq tədbirlərin görülməsinə baxmayaraq, məhkəmələr bir çox hallarda şəxslərin barəsində həbslə əlaqədar qəti-imkan tədbirinin seçilməsinə və azadlıqdan məhrumetmə ilə bağlı cəzanın tətbiq edilməsinə üstünlük verirdilər. Bunun da obyektiv və subyektiv səbəbləri var.\nŞahin Yusifov qeyd edib ki, qüvvədə olan cinayət qanunvericiliyində bir sıra çatışmazlıqlar mövcud idi, müzakirəyə çıxarılmış bu qanun layihəsində bütün bunlar aradan qaldırılıb. Buna misal olaraq, demək olar ki, müvafiq maddələrdə azadlıqdan məhrumetmə ilə yanaşı, yüksək məbləğlərdə cərimə cəzası da tətbiq olunub. Ancaq dəyişikliklərdən əvvəl müəyyən cəzaların da icrası mümkünsüz olurdu, belə olan halda məhkəmələr əsasən azadlıqdan məhrumetmə cəzasının təyin edilməsinə üstünlük verirdilər.\nAzərbaycan-İndoneziya parlamentlərarası əlaqələri müzakirə olunub03:09 29.09.2017\nİqtisadi Əməkdaşlıq və İnkişaf Təşkilatının nümayəndələri Milli Məclisdə olublar03:09 29.09.2017\nAzərbaycan-Gürcüstan-Türkiyə parlamentlərinin xarici əlaqələr komitələrinin üçtərəfli görüşü uğurlu platformadır03:09 29.09.2017\nMilli Məclisdə Azərbaycan və Gürcüstan deputatlarının görüşü olub03:09 29.09.2017\nAzərbaycan-Türkiyə-Gürcüstan parlamentlərinin xarici əlaqələr komitələrinin üçtərəfli birgə iclası keçirilib03:09 29.09.2017\nAzərbaycan Milli Məclisinin nümayəndə heyəti Türkiyə parlamentinin xüsusi iclasında iştirak edəcək03:09 29.09.2017


Salavatın mənası - ForGenc.Net\nMüəllif : qeribelik · 12.06.2010, 11:40 · Baxılıb :\nSalavat, lüğətdə dua mənasındadır. Namaz da dua olduğu üçün “Salat” adlanır. Hal-hazırda insanlar arasında salavatı iki şeyə aid edirlər. Biri salam və məxsus duadır ki, Həzrət Məhəmmədə (s) aiddir. İkinci salavat isə namazdır. Bəzilərinin fikrincə “salavat” “tabeçilik” sözündən ayrılıb tabeçilik mənasına gəlir. Yəni namaz Allaha tabe olmaqdır. Bəziləri deyirlər: “Salavat” “silə” sözündən götürülüb. yəni həqiqi namaz odur ki, namaz halında insan xalqdan ayrılıb xaliqə birləşir və namaz qılan bəndənin öz məbuduna yaxınlaşmasına vasitə olur. Bu zaman salavat ümmətin Məhəmməd (s)-lə birləşməsi mənasına gəlir.\nHərf elminin alimlərindən bəziləri deyirlər: “Salavat aşaöıdakı tərkibə malikdir:\nSalavatdakı “Sad” hərfi – “Səməd”, “Lam” hərfi – “Lətif”, “Bab” hərfi” – “Vahid”, “Ha” hərfi isə – “Hadi” kəlməsindəndir ki, bunların hamısı Allahın adlarındandır.\nBəziləri deyir: “Salavat təslim olmaq mənasındandır, yəni özünü o kəsə təslim edəsən ki, Allah onu özünün vəsi və xəlifəsi seçib.” Bu zaman “Muhəmməd” çoxlu bəyənilən və çoxlu ibadət edən mənasında olar.\nDaha yaxşı olar ki, Məhəmmədi daha çox həmd etsinlər, yəni o, hər növ həmdlə tərif olunsun. Elə buna görə də “Muhəmməd” salavata aid edilib.\nBəziləri deyirlər ki, “Muhəmməd” və “Əhməd” – “həmid” sözündən götürülüb. “Həmid” isə “Hamid” mənasındadır. “Hamid” – səna edən deməkdir. “Məhmud” sözünü mənası isə “həmd-səna olunan” deməkdir. Allah bu iki adı (Hamid və Mahmud) Peyğəmbər (s)-ə aid etmişdir. O, Allahı həmd-səna edən məqamda Əhməddir, yəni hamıdan daha çox Allahı həmd-səna edəndir. Həmd-səna olunan məqamda isə Məhəmməddir. Yəni hamıdan daha çox həmd-səna olunub.\n12 İyun 2010 tarixində, saat 11:44\n13 İyun 2010 tarixində, saat 01:19\ntewekkurler maraqli xeberdi bele menali yazilari oyrenmek yaxsidi esyo yaz spasibocki\n13 İyun 2010 tarixində, saat 02:05\ncox cox twk ela xeberdir\n13 İyun 2010 tarixində, saat 02:30\nGuNelka Cox sag Ol Allah Razi Olsun\nAllahumme selli ela Muhammed(s) ve Ali-Muhammed(s).\nAllahsizden razi olsun.\n13 İyun 2010 tarixində, saat 14:16\nAllah razi olsun,Tewekkur\n13 İyun 2010 tarixində, saat 15:42\n14 İyun 2010 tarixində, saat 04:01\n19 İyun 2010 tarixində, saat 09:31\n12 İyun 2010 tarixində, saat 23:22\nAllah razi olsun hec bilmirdim oxuyub oyrenmiw oldum tewekkurler\n12 İyun 2010 tarixində, saat 21:30\nSpasibki Za xeber\n12 İyun 2010 tarixində, saat 11:54\nMen hec bu haqda bilmirdim,cox sagol baci melumatlandirdigin ucun,ALlah senden Razi Olsun\n12 İyun 2010 tarixində, saat 12:01\ncox sagol,maragli melumata gore.Allah razi olsun!\n12 İyun 2010 tarixində, saat 12:16\n12 İyun 2010 tarixində, saat 12:54\nsagol xebere gore,axir vaxtim oldu oxumuga sevine bilersen.\n12 İyun 2010 tarixində, saat 13:05\n12 İyun 2010 tarixində, saat 13:10\naa GULUSH,SAG OL EE BACIM.AXİR Kİ,DEYİREM EE NEHAYET.TORANLIQ,\ncox sagol xebere gore Allah razo olsun\n09 Oktyabr 2010 tarixində, saat 10:28\nya ne ponyala((\nNövbəti xəbər Graffiti Sənəti\nƏvvəlki xəbər Pitbull ft Lil Jon & Daddy Yankee - What You Gonna Do\n91 sorğu 0,407 saniyəyə.


5 eksen CBN Tool Taşlama Maşın və CBN Tool Bileme Makinası\nEv > Məhsullar > Karbid Tool Taşlama > CNC və CBN Tool Taşlama > BT100 CBN Tool Taşlama\nBT100 CBN Tool Taşlama\nBT-100 CNC alət grinder Beijing DEMINA tərəfindən hazırlanmış və Windows 7 alət daşları tətbiq proqram paketinə əsasən xüsusi rəqəmli idarəetmə sistemi ilə təchiz olunmuş, CBN alət kəsmə maşını HSS və bərk karbid drills, düz end mill, top dəyirman dəyirman, arc pax freze cutter (R). Bunlara 5 eksenli CBN alət daşlama maşını və 5 eksenli CBN aləti daşları daxildir.\n5 eksenli CBN alətə daşınıran maşın Product Features\n1. Çərçivənin yatağına dəmir bazlı, xətti üfüqi eninə eksen (X), üfüqi uzununa ox (Y) və iş parçası dönmə ekseni (A) hazırlanmış 5 eksenli CBN aləti daşları quraşdırılır.\n2. Taşlama başlığı başlığı və şaquli xətti ox (Z) fırlanma eksenində (B) quraşdırılır. Bütün bunlar dəmirdən hazırlanır və maşın yatağına quraşdırılır. Dönmə mili xaricdən yüksək həssas qurd və dişli ilə idxal olunur.\n3. Bütün xətti şaftlar yüksək həssaslıq, yüksək həssaslıq və yaxşı dayanıqlıq təmin etmək üçün idxal edilmiş hündür top vida və qandal dəmir yolu qəbul edilir.\n1. İsveçrə aləti. Sihirbaz şirkəti, hər hansı bir CBN alət daşlama maşınına (ən azı beş ox) uyğun bir grafik interfeysi ilə proqram hazırladı, avadanlıqların inkişafı hər mərhələsindən istifadə edilə bilər. Operator bir neçə günün təliminə qədər təcrübəli olacaq. Hər CBN alət grinder sayısal nəzarət ekseni nisbi koordinatları, istiqaməti, həddi, iş parçası möhkəm mövqeyi, mil quraşdırma vəziyyəti, prob və kobud alətlə konfiqurasiya edilə bilər. CBN alət bilik maşınının ümumi yerləşdirilməsi üçün qeyri-məhdud imkanları təmin edir.\n2. CBN alət daşlama maşın, toolkit məlumat daxil və gözdən keçirmək üçün, istifadəçi ehtiyaclarına uyğun olaraq funksiyası açmaq və ya bağlana bilər bir ağac strukturu var. Çevrimiçi yardımın köməyi ilə istifadəçi əməliyyat zamanı alət məlumatlarını tezliklə qura bilər.\n3. CBN alət grinder, bu toolkit standart daşları və forma öğütme təkər ilə də isteğe bağlıdır. Taşlama çarxı (və ya təkər qrupu) ölçüsü üçölçülü həndəsə ilə müəyyən edilə bilər; hər bir xüsusi proses üçün xüsusi daşlama təkərini seçmək və grafiğin tezində bitən xüsusi işləmə şərtlərini təyin etmək.


AĞ YOL -"Həm xaricdə, həm də daxildə olan bəzi qüvvələr Azərbaycanda görülən işlərə mane olmağa çalışırlar" Siyavuş Novruzov\n"Həm xaricdə, həm də daxildə olan bəzi qüvvələr Azərbaycanda görülən işlərə mane olmağa çalışırlar" Siyavuş Novruzov\n2018-ci il Azərbaycan xalqının taleyində əlamətdar il olub. Bu gün bizə təqdim olunan Nazirlər Kabinetinin 2018-ci il üzrə hesabatında müəyyən məsələlərə toxunuldu. 2018-ci ilin hesabatını ilk növbədə Azərbaycan özü verib. Xalqımızın 2018-ci ildə prezident seçkilərində ulu öndər Heydər Əliyev yoluna səs verərək Prezident İlham Əliyevi dəstəkləməsi artıq 2018-ci ilin hesabatına verilən qiymət idi.\nAgyol.Az xəbər verir ki, bunu Yeni Azərbaycan Partiyasının icra katibinin müavini, Milli Məclisin deputatı Siyavuş Novruzov parlamentin bu gün keçirilən iclasında Nazirlər Kabinetinin 2018-ci ilin hesabatının müzakirəsi zamanı deyib.\nO bildirib ki, ötən il prezident seçkilərindən sonra ölkədə həyata keçirilən islahatlara nəzər yetirsək, iqtisadiyyatımızın daha da inkişaf etdiyini, bir sıra sosial problemlərin həll olunduğunu və yeni infrastrukturun yaradıldığını görərik: "Ötən il Nazirlər Kabinetində də böyük islahatlar keçirildi, Nazirlər Kabinetinin tərkibində dəyişiklik edildi. Həmçinin iqtisadiyyatımızın inkişafına, sosial məsələlərin həlli istiqamətində aparılan işə uyğun gəlməyən strukturlar ləğv edildi, zəruri, tələbat olan yeni strukturlar formalaşdı və bu gün də formalaşmaqdadır".\nS.Novruzov qeyd edib ki, Prezident İlham Əliyev tərəfindən son aylarda imzalanan sərəncamlar, verilən qərarlar 2019-cu ilin dövlət büdcəsində əvvəlcədən öz əksini tapmışdı: "Həm sosial, həm iqtisadi sahədə, həm də problemli kreditlərlə bağlı məsələlərlə bağlı atılan addımlar dünyanın heç bir yerində müşahidə edilmir. Azərbaycanda həyata keçirilən bütün işlər əhalinin sosial rifah halının yaxşılaşması üçündür. İnsanlar da bunu başa düşür və öz prezidentlərini dəstəkləyir, iqtidar-xalq birliyi nümayiş olunur".\nAzərbaycanda həyata keçirilən islahatları gözü götürməyənlərin bu islahatlara kölgə salmaq istəməsindən təəssüfləndiyini deyən deputat bildirib ki, həm xaricdə, həm də daxildə olan bəzi qüvvələr görülən işlərə mane olmağa cəhd edirlər: "Bir daha qeyd edirəm ki, həyata keçirilən işlər, atılan addımlar ötən il prezident seçkilərindən sonra aparılan islahatların davamıdır. Bəzi ölkələr Azərbaycanın daxili işlərinə qarışmağa cəhd edirlər. Onların cəhdləri heç bir nəticə verməyəcək".\nYayım tarixi :15 Mart 2019 14:33\nXəbərin linki : http://www.agyol.az/xeber.php?id=36997


Təhsil hər bir dövlətin, ölkənin, cəmiyyətin həyatının, fəaliyyətinin mühüm bir hissəsidir.\nCəmiyyət təhsilsiz inkişaf edə bilməz.\nMəlumdur ki, respublikamızda son zamanlar bütün sahələrdə olduğu kimi, təhsil sistemində də məqsədyönlü islahatlar gedir və milli təhsil sahəsində əsaslı dəyişikliklər artıq özünü göstərməkdədir. Təhsil islahatının qarşıya qoyduğu vəzifələr milli təhsilimizin dünya təhsil sisteminə inteqrasiyasına və təhsilin keyfiyyətinin tamamilə yeni səviyyəyə çatdırılmasına xidmət edir. Əlbəttə, hər bir işin başlanğıcında çətinliklər olur. Təhsil mürəkkəb bir sahə olduğundan qarşıya qoyulmuş vəzifələrin həyata keçirilməsi üçün müəyyən baza yaradılmalıdır. Təhsilin məzmununun yeniləşdirilməsi və təhsilin keyfiyyətinin dövlət standartlarına müvafiqliyinin təmin edilməsi üçün bu prosesin dəqiq qiymətləndirilməsi bir vəzifə kimi qarşıda durur.\nMüasir şəraitdə informasiya və kommunikasiya texnologiyalarından tədris prosesində istifadə olunması təhsil müəssisələrində təhsil alanların fəaliyyətinin qiymətləndirilməsinin müasir modellərə olan tələbatını artıq zərurətə çevirmişdir. Təlim-tərbiyə prosesinin və onun nəticələrinin qiymətləndirilməsində artıq ənənəvi üsul və metodlardan istifadə edilməsi bu gün öz aktuallığını itirmişdir.\nAzərbaycan Respublikası Nazirlər Kabinetinin 13 yanvar 2009-cu il tarixli, 09 nömrəli qərarı ilə təsdiq olunmuş "Azərbaycan Respublikasının ümumi təhsil sistemində Qiymətləndirmə Konsepsiyası" əsasında fənn kurikulumları tətbiq olunan siniflərdə məktəbdaxili qiymətləndirmənin aparılması müəyyən edilmişdir. Belə ki, məktəbdaxili qiymətləndirmə diaqnostik, formativ və summativ olmaqla yeni fənn kurikulumları tətbiq olunan siniflərdə həyata keçirilir.\nFənn kurikulumlarının tətbiq olunduğu siniflərdə müəllimlərin işinin asanlaşdırılması və əlbəttə, bu sahədə rastlaşa biləcəkləri çətinlikləri aradan qaldırmaq məqsədilə Azərbaycan Respublikası Təhsil Nazirliyi tərəfindən respublikamızın bütün regionlarında, o cümlədən Xaçmazda da ixtisasartırma kursları təşkil edildi. Bu treninqlər zamanı təcrübəli təlimatçıların rəhbərliyi altında müəllimlər bir çox yeniliklərə, fəal dərsin qurulması, şagird nailiyyətlərinin qiymətləndirilməsi sahəsində yeni bacarıqlara nail oldular. Bundan əlavə, Təhsil Nazirliyi tərəfindən "Ümumtəhsil məktəblərində məktəbdaxili qiymətləndirmənin aparılması barədə" Təlimat və müəllimlər üçün metodiki vəsaitlər vaxtında məktəblərin ixtiyarına verildi. Təlimat və metodiki vəsaitlər hər bır müəllım üçün çətinliklərin öhdəsindən gəlməkdə böyük bir dəstək oldu.\nHazırda çalışdığım akademik Zərifə Əliyeva adına Xaçmaz şəhər 8 nömrəli məktəb-lisey 2012-ci ildə "Ən yaxşı ümumi təhsil məktəbi" müsabiqəsinin qalibi olub. Bu uğurda biz - xarici dil müəllimlərinin də xüsusi rolu olmuşdur. Məktəbimizdə İKT-nin tətbiqi ilə innovativ üsullarla, yeni metodlarla və yeni qiymətləndirmə ilə keçilən dərslər şagirdlər və valideynlər tərəfindən böyük maraqla qarşılanır. Kurikulumların tətbiq olunduğu siniflərdə təhsilin keyfiyyətinin təmin olunmasında məhz yeni qiymətləndirmə modelindən istifadə artıq öz bəhrəsini verməkdədir. Mən dərslərimi yeni tələblərə əsasən qururam və "Ümumtəhsil məktəblərində məktəbdaxili qiymətləndirmənin aparılması barədə" Təlimata əsasən qiymətləndirmə aparıram. Açığını deyim ki, bu günlərdə məktəbimizə verilən bu sənəddən istifadə işimə çox fayda verdi. Bu vaxtında hazırlanmış və pedaqoji ictimaiyyətə gərəkli bir sənəddir. Belə ki, bu sənədin hazırlanmasına qədər vahid prinsip olmadığından hərə öz bildiyini diktə və ya tövsiyə edirdi. Müəllimlərdə çaşqınlıq yaranmışdı. Artıq aydın və başa düşülən bir dildə hazırlanmış normativ sənəd mövcuddur və ümid edirəm ki, biz müəllimlər bu sənədin imkanlarından çox faydalanacağıq.\nDiaqnostik qiymətləndirmə aparmaqla şagirdin bilik və bacarıqlarının ilkin səviyyəsini müəyyənləşdirirəm və şagirdin potensial imkanlarını nəzərə alaraq təlim strategiyalarını seçirəm. Diaqnostik qiymətləndirməni mən təlimatda deyildiyi kimi, bir qayda olaraq, təhsil səviyyəsinin, dərs ilinin, tədris vahidlərinin əvvəlində sinifdəki şagirdlərin bilik və bacarıqları, eyni zamanda şagird bir ümumi təhsil müəssisəsindən digərinə gəldikdə, sinfi dəyişdikdə və digər zəruri hallarda onun bilik və bacarıqları haqqında məlumat toplamaq, şagirdə fərdi yanaşmanı təmin etmək məqsədilə aparıram. Məsələn, birinci sinifdə "Animals" mövzusu ilə bağlı dərsə başlamazdan əvvəl heyvanların səsi (pişik, it, xoruz və s.) yazılmış diski səsləndirirəm və şagirdlərin səsini eşitdiyi heyvanın adını, əlamətini ingilis dilində nə dərəcədə bildiyini təyin və bununla da şagirdin gələcək inkişaf səviyyəsinin istiqamətini müəyyən edirəm. Bu zaman aşağıdakı qiymətləndirmə meyarlarından istifadə edirəm:\nUnit 7. Lesson 1. My Pets.\nCriteria Excellent Good Weak\nCan identify animals according to sounds\nCan name the animals\nCan describe the animals\nŞagird nailiyyətləri əvvəllər də qiymətləndirilirdi. Amma bu qiymətləndirmənin bir çox çatışmayan cəhətləri də var idi. Məsələn, diaqnostik qiymətləndirmə, ümumiyyətlə, keçirilmirdi. Qiymətləndirmə yalnız müəllim tərəfindən aparılırdı və şagirdin yalnız nailiyyəti qiymətləndirilirdi. Şagird aşağı qiymət alanda bilmirdi ki, nəyə görə həmin qiyməti alıb. Şagird çox zaman fikirləşirdi ki, ya müəllim qiyməti kəsib, ya da digər şagirdə üstün qiymət yazıb. Aşağı qiymət alan şagird inamsız olur, öyrənmək həvəsi azalırdı, yaxşı qiymət alan isə yalnız qiymət üçün oxuyurdu.\nŞagirdlərin qiymətləndirməyə cəlb olunduğu yeni sistemdə isə formativ qiymətləndirmə zamanı şagirdlər özləri də qiymətləndirmə prosesində iştirak edir. Şagirdin etibarını qazanmaq, maksimum nailiyyətə çatmaq üçün effektiv vasitə olan özünüqiymətləndirmə şagirdi daha da ruhlandırır, bundan başqa özünün zəif və güclü tərəflərini müəyyən edir, özünün zəifliklərini aradan qaldırmağa çalışır və şagird təhsil sisteminin fəal bir iştirakçısına çevrilir. Şagirdlər bir-biri ilə ünsiyyət qurur, yarışlar təşkil edir, bir-birinin işini qiymətləndirirlər, real qiymətləndirmə aparmağa cəhd edirlər. Bəzən özünüqiymətləndirmə reallıqdan uzaq olarsa, müəllim "Siz necə qiymətləndirərdiniz?" deyə sinfə müraciət edə bilər.\nMən dərs keçdiyim siniflərdə şagirdlərin özünüqiymətləndirmə prosesini həyata keçirmək məqsədilə aşağıdakı qiymətləndirmə vərəqindən istifadə edərək onlara imkan yaradıram ki, həm özlərini, həm yoldaşlarını, həm də mənim fəaliyyətimi qiymətləndirsinlər. Bu qiymətləndirməni bütün siniflərdə keçirmək olar:\n* Grade 5, school 8\n* Choose one of the marks\n* 1.My activity in the group work\n* 2. I could encourage my friends\n* 3. How I understood the lesson\n* 4. The lesson was interesting\nƏgər biz təhsilin inkişafına nail olmaq istəyiriksə, qiymətləndirmənin daha vacib olanını - formativ giymətləndirməni inkişaf etdirməliyik. Çünki formativ qiymətləndirmə vasitəsilə biz hər bir dərsdə şagirdin təlim fəallığını, irəliləməsini və geriləməsini izləyirik, həmçinin valideynlər də övladlarının nailiyyətlərinin nə dərəcədə olmasını, irəliləməsini və ya geriləməsini izləyə bilirlər. Formativ qiymətləndirmədə şagird qiymət üçün deyil, nəticə göstərmək üçün səy göstərir. Bütün bu izləmələr şagirdlərin standartlara uyğun inkişafına kömək edir, təhsilin nəticəyönümlü olmasına gətirib çıxarır. Bu mənada Təhsil Nazirliyinin Monitorinq və qiymətləndirmə şöbəsinin zəhməti ilə ərsəyə gələrək bu tədris ilindən tətbiqinə başlanılan formativ qiymətləndirmə jurnalı təqdirəlayiqdir. Belə ki, bu yolla müəllim-valideyn münasibəti daha da sıxlaşır. Müəllim şagirdin fəaliyyətini "quru rəqəm"lə yox, canlı ifadə tərzi ilə - sözlə qiymətləndirir. Bunun üçün jurnalın səhifələrində yetərincə imkan yaradılmışdır.\n3-cü sinifdə formativ qiymətləndirmənin həyata keçirilməsi zamanı aşağıdakı standartları əsas götürürəm:\nUnit 1. Lesson 4. Alphabet Dictionary\nStandartlar: 3.1.1. 4.1.1. 4.1.2.\n3.1.1. Hərf, hərf birləşmələri və\nsözləri düzgün oxuyur.\n4.1.1. Hərf, hərf birləşmələri və sözləri düzgün yazır.\n4.1.2. Öyrəndiyi söz birləşmələri və cümlələri düzgün yazır.\nVerilmiş standartlara uyğun olaraq, aşağıdakı nümunələrdən istifadə edərək şagirdlərin özünəməxsus fəaliyyətlərini aşağıdakı kimi formativ qiymətləndirmə jurnalı və şagird kitabçalarında qeyd edirəm:\n1. Verilmiş hərf və sözləri oxuyarkən çətinlik çəkir.\n2. Verilmiş hərflərə aid sözləri səhvlərlə yazır.\n3. Hərflərə aid verilmiş bəzi sözləri oxuyarkən çətinlik çəkir.\n4. Sözləri üzündən köçürərək yazır.\n5. Verilmiş sözləri düzgün yazır.\n6. Öyrəndiyi bütün söz birləşmələrini və cümlələri düzgün yazır.\nUnit 2. Lesson 1. Countries and Nationalities\nStandartlar: 1.1.3. 2.1.2. 2.2.4\n1.1.3. Dinlədiyi mətndə nitq etiketlərini fərqləndirir.\n2.1.2. Öyrəndiyi cümlələri düzgün intonasiya ilə tələffüz edir.\n2.2.4. Öyrəndiyi dil materiallarından istifadə edərək ünsiyyət qurur.\nDərsin sonunda aşağıdakı qeydlərdən uyğun gələnini şagirdin fəaliyyətinə uyğun olaraq adının qarşısında yazıram, məsələn:\n1. Dinlədiyi dialoqda ölkələri və bayraqları fərqləndirərkən çətinlik çəkir.\n2. Yoldaşlarının verdiyi sualların köməyi ilə özünü təqdim edir.\n3. Dinlədiyi dialoqda bayraq və ölkələri yoldaşlarının köməyi ilə fərqləndirir.\n4. Çoxhecalı sözləri çətinliklə tələffüz edir.\n5. Özünü təqdim edir və özü haqqında qısa təqdimat edir.\n6. Bütün cümlələri düzgün intonasiya ilə tələffüz edir.\n7. Özü haqqında sərbəst təqdimat edir.\n5-cı sinifdə bir dərs üçün aşağıdakı standartları seçirəm:\nUnit 1. Lesson 2.We Love Group Work.\nStandartlar: 2.1.1. 3.1.4. 4.1.1.\n2.1.1. Yeni söz və ifadələrdən istifadə edir.\n4.1.1.Verilmiş sözləri məna və qrammatik cəhətdən əlaqələndirərək cümlələr qurur.\nƏlbəttə, şagirdlərin hamısının fəaliyyəti eyni deyildir. Hər birinin özünəməxsus fəaliyyəti ilə üzləşirəm. Gözlədiyimdən də fərqli sərbəst yaradıcı işlərinin, müsahibələrinin şahidi oluram. Şagirdlərdən biri müəyyən standartlara əsasən, məsələn, şəkli yaradıcı şəkildə əhatəli və sərbəst təsvir etdiyi halda, digər bir şagird aydınlaşdırıcı sualların köməyi ilə çətinliklə təsvir edir və yaxud mətnin məzmununu bir şagird qismən əhatə edərək danışırsa, o biri şagird tam əhatə edərək sərbəst fikirlərlə məzmununu danışır. Müşahidələrimə əsasən bir neçə şagirdin fəaliyyətini aşağıdakı kimi formativ jurnalda qeyd edirəm:\n1. Yeni sözlərdən qismən istifadə edərək şəkli yoldaşlarının köməyi ilə təsvir edir.\n2. Mətnin məzmununa uyğun suallara səhv cavab verir.\n3. Yeni söz və ifadələrdən istifadə edərək ünsiyyət qurur.\n4. Mətnin məzmununa uyğun bir neçə suala cavab verir.\n5. Mətnin məzmununa uyğun bütün suallara sərbəst cavab verir.\nBu yazdığım nümunələrdəki kimi fəaliyyətləri hər hansı bir şagirdin qarşısında formativ jurnalda və əlbəttə ki, şagirdin kitabçasında qeyd edirəm.\nBu nümunələrdən bir daha aydın görünür ki, ənənəvi qiymətləndirmədə müəllim şagirdin yalnız nailiyyətini qiymətləndirirdisə, bu gün onun fəaliyyətini bir neçə istiqamətdə qiymətləndirməyə imkan var və ənənəvi qiymətləndirmədə olduğu kimi, dərsin bir mərhələsində rəqəmlə deyil, hər hansı mərhələdə şagird fəaliyyəti sözlərlə qiymətləndirilir.\nİstər dərsdə, istərsə də tədbirlərdə şagirdlərin bilik, bacarıq və fəaliyyətlərinin düzgün qiymətləndirilməsi şagirdlərə mənəvi stimul verir, onları daha da ruhlandırır, yaradıcılığa aparır. Sadəcə olaraq, "Excellent", "Very good", "İt is really good" kimi ifadələr şagirdlərin həvəsini artırır, onlara inam verir. Şagirdin cavabına heç bir fikir söyləmədən və ya düzəliş edilmədən digər şagirdə söz verilməsi onda inamsızlığa, onun susmağa üstünlük verməsinə gətirib çıxarır. Bizim verəcəyimiz qiymət ya pozitiv, ya da neqativ emosiya yaradır. Əlbəttə, bizim vəzifələrimizdən biri də yaxşı görülmüş işi tərif, səhvləri isə düzəliş etməkdir. Düzəliş edərkən biz ehtiyatlı olmalıyıq. Ünsiyyət zamanı şagirdə tez-tez və daima edilən qrammatik və ya leksik düzəlişlər, onun sözünün tez-tez kəsilməsi şagirdin nitq bacarıqlarının inkişafına təsir edən effektiv üsul deyil. Bu, şagirdin passivləşməsinə, fikrini bildirməkdən qorxmasına gətirib çıxarır. Əgər şagird I taked və ya he play deyirsə,biz onun səhvini Yes, very good I took və ya he plays (tələffüz zamanı took və ya s şəkilçisini vurğulamaq lazımdır) deyə nəzakətlə düzəldə bilərik.\nHər hansı bölmənın sonunda mövzunun nə dərəcədə mənimsənildiyini üzə çıxaran summativ qiymətləndirmənin çox böyük əhəmiyyəti var. Azərbaycan Respublikası Təhsil Nazirliyinin "Ümumtəhsil məktəblərində məktəbdaxili qiymətləndirmənin aparılması barədə" Təlimatına əsasən summativ qiymətləndirmə kiçik, böyük və yekun olmaqla, üç yerə bölünür. Kiçik summativ qiymətləndirmə bəhs və ya bölmələrin sonunda müəllim tərəfindən, böyük summativ qiymətləndirmə isə yarımilin sonunda ümumi təhsil müəssisəsinin və ya orada yaradılan müvafiq komissiyanın nəzarəti ilə fənni tədris edən müəllim tərəfindən aparılır. Yekun qiymətləndirmə təhsil səviyyələrinin sonunda buraxılış imtahanları şəklində aparılır. Summativ qiymətləndimənin nəticələri keçirildiyi tarixdə sinif jurnalında qeyd olunur.\nKiçik summativ qiymətləndirmə üçün qiymətləndirmə vasitələri hazırlayarkən çalışıram ki, tapşırıqlar asan, orta və çətin olsun. Asan tapşırıqlar idrakın bilmə mərhələsinə aid olub şagirdin hər hansı bir məlumatı nə dərəcədə bilməsini və yadda saxlamasını ölçür. Orta səviyyəli tapşırıqlar idrakın anlama, tətbiq və təhlil mərhələsinə aiddir. Belə tapşırıqlar şagirdin səbəb-nəticə əlaqələrini anlamaq, tətbiq etmək, müqayisə etmək və fərqləndirmək kimi bacarıqlarını qiymətləndirir. Çətin səviyyəli tapşırıqlar idrakın sintez və dəyərləndirmə mərhələsinə aiddir. Bu növ tapşırıqlar şagirdin sintez etmək, qarşılaşdırmaq, dəyərləndirmək, qərar qəbul etmək bacarıqlarını ölçür.\nHər bir müəllim qiymətləndirmədən sonra bu suallara cavab verməlidir:\n1. Şagirdlər qoyulan məqsədə doğru necə irəliləyiblər?\n2. Şagirdin problemi və zəifliyi nədədir?\n3. Şagird ingilis dilində nə etməyi bacarır?\nBöyük summativ qiymətləndirmə vasitələri fənnin məzmunundakı əsas zəruri bilikləri əhatə edir və daha çox tətbiqi bacarıqları yoxlamağa xidmət edir. Bu vasitələrin hazırlanmasında Təhsil Nazirliyinin tövsiyələri və verdiyi nümunələrə hər bir ümumi təhsil müəssisəsində böyük ehtiyac var.\nDoğrudur, yeni fənn kurikulumları ilə işin təşkili biz müəllimlərin məsuliyyətini bir qədər artırmışdır, lakin işlədikcə yeni metodların daha maraqlı olduğunu müşahidə edirik. Şagirdlər formativ qiymətləndirmədə özünüqiymətləndirməyə, qrup şəklində qiymətləndirməyə xüsusi maraq göstərirlər. Məktəbdaxili qiymətləndirmənin yeni modelinin tətbiqi şagirdlərin intellektual qabiliyyətlərinin inkişaf etməsində və şagirdlərin idrak fəallığının və bacarıqlarının aşkara çıxarılmasında yaxşı nəticələr əldə etməyə imkan verir. Şagird nailiyyətlərinin yeni qiymətləndirmə sisteminin tətbiqi təhsil sahəsində qazanılmış nailiyyətlərdəndir. Aparılmış müşahidələrdən müəyyən olmuşdur ki, qiymətləndirmənin yeni modelindən istifadə artıq öz bəhrəsini verməkdədir.\nakademik Z.Əliyeva adına Xaçmaz şəhər\n8 nömrəli məktəb-liseyin ingilis dili müəllimi


İqtisadi göstəricilər ümidvericidir » XalqXeber.Az | Son xeberler Azerbaycan xeberleri\nXalqXeber.Az » İqtisadiyyat » İqtisadi göstəricilər ümidvericidir\nİqtisadi göstəricilər ümidvericidir\nAdətən iqtisadiyyat statistikanın dili ilə “danışır”. Iqtisadi göstəriciləri düzgün dəyərləndirildikdə iqtisadiyyat haqqında obyektiv təsəvvür formalaşdırıla bilir. Ölkə iqtisadiyyatını təhlil etmək və iqtisadi inkişaf meyllərinin dəyərləndirmək üçün ilk növbədə makroiqtisadiyyat, pul və məzənnə siyasəti, valyuta bazarı, bank sektoru, ödəniş və sığorta sistemlərində baş vermiş dəyişikliklər araşdırılmalıdır. Azərbaycanda milli iqtisadiyyatının şəffaf olması, bu sahənin liberallaşması, həmçinin iqtisadiyyatın şaxələndirilməsi (diversifikasiyası) onun normal inkişafını təmin edir.\nDövlətin iqtisadiyyat sahəsindəki fəaliyyətinin əsas prioritetlərindən biri müştəri məmnuniyyətinin təmin olunmasıdır. Azərbaycanda fəaliyyət göstərən banklar və bank olmayan maliyyə təşkilatlarında nağd pul avadanlıqları yenilənmiş, 1, 5 və 50 manatlıq əsginaslara uyğunlaşma prosesi isə başa çatmaq üzrədir. Aparılan düzdün iqtisadi siyasət nəticəsində texniki problemlər aradan qaldırılmışdır.\nÖlkə ərazisində istismar olunan nağd pul sistemlərinin (bankomatlar, ödəniş terminalları, pul sayan və emal edən sistemlər və s.) yenilənmiş pul nişanlarına uyğunluşdırılması məqsədi ilə, 20 oktyabr 2020-ci il tarixində bütün kommersiya bankları və bank olmayan maliyyə təşkilatları məlumatlandırılmış, müvafiq pul nişanları ilə təmin edilmiş və uyğunlaşma prosesi həyata keçirilməyə başlanılmışdır.\nMəlumdur ki, Azərbaycan və Türkiyə arasında mövcud olan iqtisadi münasibətlər hər iki ölkənin maraqlarına xidmət edir və bu münasibətlər kifayət qədər tükənməz imkanlara malikdir. Ikinci Qarabağ müharibəsindəki Zəfərdən sonra bölgədə yaranmış reallıq, qardaş Türkiyə ilə əməkdaşlığın iqtisadiyyatın bütün sahələri üzrə, o cümlədən nəqliyyat və infrastruktur sahəsində də yeni perspektivlər meydana çıxmışdır. Belə ki, bu ilin may ayının 29-da Prezident İlham Əliyev Cəbnabları Türkiyənin Nəqliyyat və İnfrastruktur Nazirinin başçılıq etdiyi nümayəndə heyətini qəbul edərkən, ölkələrimiz arasındakı əməkdaşlığın strateji cəhətdən mühüm əhəmiyyət kəsb etdiyini və iqtisadyyat sahəsində olan qarşılıqlı əlaqələrin vacibliyini gündəmə gətirmişdir.\nAzərbaycanda idarəetmə sahəsində infrastrukturun təkmilləşdirilməsi və maddi-texniki bazanın müasirləşdirilməsi inkişafdan xəbər verən əsas göstəricilərdən biridir. May ayının 28-də Prezident İlham Əliyevin iştirakı ilə açılışı keçirilmiş İqtisdiyyat Nazirliyin yeni binasının memarlıq üslubu, texniki təchizatı və ultra-müasir konsepti əslində ölkəmizin iqtisadiyyat sahəsindəki iddia və potensialından xəbər verir. Eyni zamanda, bu Azərbaycanın regionda lider ölkə olduğunu bir daha təsdiq edir.


Opera və Balet Teatrında "Cavad xan" baletinin premyerası olacaq\nOpera və Balet Teatrında "Cavad xan" baletinin premyerası olacaq\nMədəniyyət 16 May 2018 18:37 (UTC+04:00)\nİyunun 3-də Azərbaycan Dövlət Akademik Opera və Balet Teatrında Azərbaycanın Əməkdar incəsənət xadimi, Azərbaycan Bəstəkarlar İttifaqının katibi, bəstəkar Sərdar Fərəcovun "Cavad xan" baletinin premyerası keçiriləcək.\nTeatrdan Trend-ə verilən məlumata görə, yeni tamaşa Azərbaycan Xalq Cümhuriyyətinin yaranmasının 100 illik yubileyinə həsr olunub. Gəncə əhalisinin başda böyük sərkərdə Cavad xan olmaqla yadelli işğalçılara qarşı qəhrəmancasına mübarizəsi baletin əsas süjet xəttini təşkil edir.\nYeni tamaşanın quruluşçu baletmeysteri Xalq artisti, prezident mükafatçısı, "Zirvə" və "Qızıl dərviş" mükafatlarının sahibi Kamilla Hüseynova, libretto müəllifi Əjdər Ulduz, musiqi rəhbəri və dirijoru Xalq artisti, professor Cavanşir Cəfərov, quruluşçu rəssamı isə Xalq rəssamı Rafiz İsmayılovdur.\nTamaşada əsas rolları Azərbaycanın Xalq artisti Gülağası Mirzəyev (Cavad xan), əməkdar artistlər Nigar İbrahimova (Cavad xanın həyat yoldaşı), Samir Səmədov (general Sisianov), Makar Ferştandt (çar Aleksandr I) və aparıcı solist Ayan Eyvazova (gürcü şahzadəsi) ifa edəcəklər.\nHindistanda leysan yağışları 42 nəfərin ölümünə səbəb olub\nDünyada koronavirusa yoluxanların sayı 4 faiz azalıb - ÜST


Gənc sərbəst güləşçilərimiz olimpiya çempionunun xatirə turnirində - Olimpiya Idman NövləriOlimpiya Idman Növləri\nGənc sərbəst güləşçilərimiz olimpiya çempionunun xatirə turnirində\n1 mart 2018 / 11:11 Baxış sayı: 547\n2-4 martda Saxa Respublikasının paytaxtı Yakutskda olimpiya çempionu Roman Dmitriyevin xatirəsinə gənc sərbəst güləşçilərin 6-cı beynəlxalq turnir keçiriləcək.\nAllsport.az saytı xəbər verir ki, yarışda millimizin 5 üzvü qüvvəsini sınayacaq. Yığma komandanın məşqçisi Nazim Əlicanovun rəhbərliyi ilə şimal diyarına İslam Bazarqanov (57 kq), Sübhan Muradov (61 kq), Hacımurad Hacıyev (65 kq), Əbubəkr Abakarov (74 kq) və Rəşad Yusifli (79 kq) yollanıblar.\nGörüşlərin idarə edilməsində ölkəmizi 1-ci dərəcəli beynəlxalq hakim Sədi Quliyev təmsil edəcək.


Cavid Hüseynovun apellyasiya şikayəti üzrə məhkəməsinin vaxtı məlum oldu – EtikXəbər\nCavid Hüseynovun apellyasiya şikayəti üzrə məhkəməsinin vaxtı məlum oldu\nEtikxeber.az-ın APA-ya istinadən məlumatına görə, onun şikayəti üzrə məhkəmə prosesi oktyabrın 12-də keçiriləcək. Prosesə hakim Həsən Əhmədov sədrlik edəcək.\nDeputatlarımız AŞPA-nın payız sessiyasında iştirak edəcəklər\nDüşmən atəşkəsi bu gecə də pozdu


BAKI FRANSIZ LİSEYİNDƏ YENİ İMTAHAN MƏRKƏZİ AÇILIB | CBC.AZ\nBAKI FRANSIZ LİSEYİNDƏ YENİ İMTAHAN MƏRKƏZİ AÇILIB\nNov 12 2019 13:06\nCBC xəbər verir ki. bu günədək Azərbaycanda bu imtahanların keçirilməsi üçün imtahan mərkəzi olmadığından şagirdlər Gürcüstanda fəaliyyət göstərən Qafqaz Fransız Ekoluna (Məktəbinə) üz tuturdular.\nBu imtahanların keçirilməsi üçün Qafqaz üzrə mərkəz kimi Gürcüstan seçilmişdi. Yaranan çətinliklərin aradan qaldırılması və belə bir imtahan mərkəzinin Azərbaycanda da fəaliyyətinin təmin edilməsi məqsədi ilə artıq 2 il idi ki, BFL ilə Fransa Milli Təhsil və Gənclər Nazirliyi arasında danışıqlar aparılırdı. Fransız təhsil sisteminə əsasən 9-cu siniflərdə tədris ilinin sonunda yekun qiymətləndirmə imtahanı həyata keçirilir. Yazılı və şifahi olmaq üzrə bir neçə mərhələdə keçirilən imtahanların nəticələrinə əsasən şagirdlərə şəhadətnamə verilir. Fransa Milli Təhsil Nazirliyi tərəfindən verilən və DNB (Diplôme National du Brevet / Milli Şəhadətnamə Diplomu), kollecdə alınan dörd illik təhsil müddətində ümumi bilik və bacarıqların əldə edildiyini təsdiq edən göstəricidir.


Sıravi əməkdaşlar + Müştərilər = Biznesin Uğuru – Biznes, Peşəkarlıq və Karyera inkişafı bloqu\nSıravi əməkdaşlar + Müştərilər = Biznesin Uğuru\n22.10.2016 agaev_wordpress 0\n“Four Seasons” otellər şəbəkəsinin qurucusu İsadore Sharpın kitabını oxudum. Bu insan, dünyanın ən bahalı oltellər şəbəkəsindən birini qurmuş insandır. Diqqətimi çəkən bir məqamı paylaşmaq və daha sonra da bu mövzuda öz fikir və təcrübəmi paylaşmaq istəyirəm.\n“Rəqiblərlə mübarizəmizin strategiyasının xidmət üzərində qurulacağını anlamaq çox sadə idi. Bu fikri bütün səviyyələrdə çatdırmaq çətin idi. Bu strategiyanı sıravı əməkdaşlara – ofisiantlara, xidmətçilərə, barmenlərə, qabyuuanlara – başa salmaq daha da mürəkkəb idi, çünki bu insanlar bir çox şirkətlərdə ən aşağı maaş alırlar və nəticə onları çox da maraqlandırmır.\nBütün baş direktorların iştirakı ilə iclas keçirərək, mən bunları dedim : “Bizim üçün ən vacib, müştərilərimzin və əməkdaşlarımızın əlaqələridir. Müştərilər adətən rəhbərliyi görmürlər. Onlar, ön cəbhədə işləyənlərlə qarşılaşırlar. Hər müştərimiz üç-yeddi arası əməkdaşımızı görür. Əgər bizim əməkdaşlarımız lazımi qaydada davranmırlarsa, biz müştərini itiririk. Amma əgər insan özünü dəyərləndirilən qonaq kimi hiss edirsə, əgər oteldə onun istəklərini bilirlərsə və hər xahişi dərhal qarşılanılırsa, o bizim daimi müştərimiz olur və öz dostlarına bizi tövsiyyə edir. Bu yanaşma, müvəffəqiyyətin zəmanətidir və tamamilə sıravı əməkdaşlarımıza bağlıdır.”\nAzərbaycandan, öz qarşılaşdığım bir vəziyyətdən misal\nBakıda çox məşhur, qlamur hesab edilən, xaricilərə xidmət göstərməyə alışmış bir xəstəxana var. 7 il öncə qızımın vəziyyəti gecə bir anda ağırlaşdı və o xəstəxanaya apardıq onu. Mühafizədə işləyən əməkdaş xanımımla kobud danışdı, mən müdaxilə edəndə, mənə dedi ki, “səninlə luboy yerdə luboy söhbətə hazıram”. Qızımın vəziyyəti ağır ikən adama bulaşmadım, və ümumiyyətlə onun səviyyəsinə enmək istəmədim. Dərhal xəstəxanadan ayrıldım və başqa klinikaya getdik. Səhər bütün çevrəmi qoşdum işə, mühafizə rəhbərimi göndərdim klinika rəhbərliyi yanına və məsələni başa saldıq. Mənim bir dəfəyə klinikaya ödəyəcəyim pul, adamın bir illik maaşəna bərabər idi. Bu mühafizəçi işdən çıxarılmnadı, məndən üzr istəmədi.\nMən nə etdim? 7 il ərzində ətrafımda nə qədər insan varsa, hamısına o klinikadan danışdım. Bütün çıxışlarımda, təlim və seminarlarımda, bu klinikanı mənfi nümunə olaraq verirdim.\nMənim çevrəmdə olan mənim tərzimdə insanlar “Fəxri, hansı klinikaya gedim?” sualını soruşanda, “Filan klinikaya getmə” deyirdim. O adamlara mən daxil, yarım milyondan çox gəliri, bir mühafizəçi itirddi.\n2 ay öncə o klinikada bir tanışımı ziyarətə getmişdim və HƏMİN o mühafizəçi, YENƏ DƏ KOBUD şəkildə ortalıqda lotu-lotu gəzirdi, yüksək səslə danışırdı.\nRəqabət haqqında Wall-Mart hipermarketlər şəbəkəsi qurucusu, əfsanəsi Sam Walton-un çox sevdiyim sözləri heç bir sahibkar və idarəçi unutmamalıdır.\n“Nyuport şəhərində bizim Wall-Mart.ın işləri çox yaxşı gedirdi – az sonra köhnə Front street.də yerləşən “Ben Franklin” mağazası bağlandı. Heç kim deyə bilməz ki, biz onları biznesdən çıxardıq. Müştərilər onu məcbur etdilər mağazasının qapılarını bağlamağa. Müştərilər, bunun üçün ayaqları ilə səs verdilər”\nÜmid edirəm ki, Azərbaycanlı işadamları, onlara zərər verən, işlərini batıran, müştərilərini qaçıran, imiclərini ləkələyən insanları işdən uzaqlaşdıracaq qədər cəsarətli olacaqlar. Bu addımı atacaq cəsarətləri olmasa isə.. “İmkan vermirlər işləməyə” kimi bəhanələrlə bizneslərini bağlayacaqlar. Çünki Cənab Müştəri onları cəzalandıracaq.\n“Four Seasons” otellər şəbəkəsinin qurucusu İsadore Sharpın kitabını oxudum. Bu insan, dünyanın ən bahalı oltellər şəbəkəsindən birini qurmuş\nPrevious Post:BİZNES : Əslində və Azərbaycan reallığı


İran növbəti hərbi-dəniz təlimlərinin keçirilməsini planlaşdırır\n6 Yanvar 2012 11:37 (UTC+04:00)\nAzərbaycan, Bakı, 6 yanvar / Trend, müxbir E.Tariverdiyeva, T.Cəfərov /\nİran İslam İnqilabı Keşikçiləri Korpusu (İİKK) 2012-ci ilin fevralında növbəti hərbi-dəniz təlimlərinin keçirilməsini planlaşdırır. Bunu ölkənin Hərbi Dəniz Donanmasının komandanı, admiral Əli Fədəvi bildirib. Trend-in məlumatına görə, bu barədə FARS informasiya agentliyi xəbər yayıb.\nFədəvinin sözlərinə görə, "VII Böyük Peyğəmbər" şərti adı altında manevrlər Fars körfəzi rayonunda və Hörmüz boğazında keçiriləcək.\n"VII Böyük Peyğəmbər" hərbi təlimləri son yeddi il ərzində hər il keçirilir. Sonuncu dəfə belə təlimlər 2011-ci ilin iyun-iyulunda keçirilib.\nTehranın bəyanatına görə, təlimlər sırf ölkənin müdafiə qabiliyyətinin nümayişi və "sülh və dostluq" şüarı altında keçiriləcək.\nQarşıdakı "VII Böyük Peyğəmbər" manevrlərindən danışarkən Fədəvi qeyd edib ki, "təlimlər İİKK-nın gücünün nümayiş etdilməsi məqsədi daşıyır. O, həmçinin əlavə edib ki, "bu manevrlər İranın əvvəllər keçirdiyi manevrlərdən fərqlənəcək".\nTehran İran üçün xarici təhlükənin yalnız ABŞ və İsraildən gəldiyini, İran raketlərinin Avropa üçün heç bir təhlükə törətmədiyini bəyan edir. Bununla yanaşı, qeyd olunur ki, İranın Avropaya çata biləcək raketlər yaratmaq üçün texniki imkanları var.


Axar.az xəbər verir ki, ehtiyatda olan polkovnik Şair Ramaldanov bunun düşmənin informasiya cəbhəsində təxribatçı məqsədlərinin qarşısını aldığını vurğulayıb. O bildirib ki, dövlət səviyyəsində sosial şəbəkələrin məhdudlaşdırılması ilə bağlı qəbul olunan qərar düzgündür. Ancaq bəzi proqramlar vasitəsilə insanlar həmin sosial şəbəkələrdən istifadə edirlər. Bundan yararlanan düşmən ümumiyyətlə sosial şəbəkələrə çoxlu sayda videolar və şəkillər yayır. Videoların bəzilərinə mütəxəssis olmayan, mülki insan baxanda onu olduğu kimi qəbul edir. Bu dezinformasiya birinci növbədə insanların beyninə müəyyən təsir göstərmək məqsədi daşıyır. Ancaq həmin videoya baxan insan onun montaj, yoxsa birinci müharibədə olan epizodlar, bunun Azərbaycan tərəfindən vurulan erməni texnikası, yoxsa düşmənin tankı olduğunu ayırd edə bilmir. Peşəkar olmayan insanlar “fake” məlumatlarda vacib təfərrüatları bilmədikləri üçün tez aldanırlar.\n2020.10.01 / 21:40


Xəzərdə balıqçılar təhlükədə - Külək qayığı aparır\nAğ Dəbliqəlilər və Nusra ordusu Suriyada yeni “tamaşalar” hazırlamağa başlayıb – “Kimyəvi silahlar” Şəhid qızı Zəhra - Bu daraqdan atamın qoxusu gəlir, onu heç kimə verməyəcəyəm Günəşin ətrafında kubşəkilli yadplanetli gəmi göründü — VİDEO Akif Çovdarov Ali Məhkəməyə müraciət edib Həftər ordusu hökumətin hərbi təyyarəsini vurdu Həbsdə olan ruhaninin vəziyyəti pisləşdi - Fərhad Muradov ağrıdan huşunu itirdi Bu il Azərbaycana 7978 maşın gətirilib Türkiyə, Özbəkistan və Pakistanın birgə hərbi təlimləri başlanıb Yeni Günəşliyə gedən yol bağlanıb - SƏBƏB Baytarlıq xidməti itləri quduzluğa qarşı peyvəndləyir\nAğ Dəbliqəlilər və Nusra ordusu Suriyada yeni “tamaşalar” hazırlamağa başlayıb – “Kimyəvi silahlar”\nGünəşin ətrafında kubşəkilli yadplanetli gəmi göründü — VİDEO\nHəftər ordusu hökumətin hərbi təyyarəsini vurdu\nHəbsdə olan ruhaninin vəziyyəti pisləşdi - Fərhad Muradov ağrıdan huşunu itirdi\nTürkiyə, Özbəkistan və Pakistanın birgə hərbi təlimləri başlanıb\nTürkiyə ABŞ-ın hədəfində - Ankara Yunanıstanla şantaj olunur\nABŞ-ın İrana qarşı sanksiya diktəsinə Çavuşoğludan sərt cavab\nBu gün saat 12:44 radələrində Novxanı qəsəbəsində taxta qayıqla dənizə çıxan 2 balıqçının təhlükə ilə üzləşməsi barədə Nəqliyyat, Rabitə və Yüksək Texnologilayalar Nazirliyi yanında Dövlət Dəniz Agentliyinin Milli Mərkəzinə məlumat daxil olub.\n"İslaminSesi.info" bildirir ki, Dövlət Dəniz Agentliyindən daxil olan xəbərə görə, məlumatda bildirilib ki, sahildən 10 km məsafədə qayığın hərəkət vericisi xarab olduğundan su axını balıqçılar olan qayığı açıq dənizə doğru aparır.\nMilli Mərkəz tərəfindən dərhal hadisə barədə aidiyyəti qurumlar məlumatlandırılıb. Xəzər Dəniz Gəmiçiliyi Qapalı Səhmdar Cəmiyyətinə məxsus “Bakinskaya – 3” gəmisi kömək üçün hadisə yerinə yönəldilib. Hazırda Milli Mərkəz tərəfindən xilasetmə əməliyyatlarının koodinasiyası həyata keçirlir.\nTEQLƏR: Xəzərdə balıqçılar təhlükədə - Külək qayığı aparır\nŞəhid qızı Zəhra - Bu daraqdan atamın qoxusu gəlir, onu heç kimə verməyəcəyəm 16:58, 23.04.2019\nGünəşin ətrafında kubşəkilli yadplanetli gəmi göründü — VİDEO 16:44, 23.04.2019\nAkif Çovdarov Ali Məhkəməyə müraciət edib 16:30, 23.04.2019\nHəbsdə olan ruhaninin vəziyyəti pisləşdi - Fərhad Muradov ağrıdan huşunu itirdi 16:21, 23.04.2019\nBu il Azərbaycana 7978 maşın gətirilib 16:15, 23.04.2019\nYeni Günəşliyə gedən yol bağlanıb - SƏBƏB 15:58, 23.04.2019\nBaytarlıq xidməti itləri quduzluğa qarşı peyvəndləyir 15:47, 23.04.2019\nQar uçqununa düşmüş daha bir əsgərimizin meyiti tapıldı 15:10, 23.04.2019\nMingəçevirli gənc ABŞ-dan 74 min dollarlıq təqaüd proqramı qazanıb\nŞri-lanka qətliamının görüntüləri yayıldı - Partlayışları bu şəxslər törədiblər /Video/\nAğ Dəbliqəlilər və Nusra ordusu Suriyada yeni “tamaşalar” hazırlamağa başlayıb – “Kimyəvi silahlar” 17:03, 23.04.2019\nHəftər ordusu hökumətin hərbi təyyarəsini vurdu 16:24, 23.04.2019\nTürkiyə, Özbəkistan və Pakistanın birgə hərbi təlimləri başlanıb 16:05, 23.04.2019\nHitler həqiqətən Argentinaya qaçıb? – FTB açıqladı 14:50, 23.04.2019\nMingəçevirli gənc ABŞ-dan 74 min dollarlıq təqaüd proqramı qazanıb 14:41, 23.04.2019\nTürkiyə ABŞ-ın hədəfində - Ankara Yunanıstanla şantaj olunur 14:02, 23.04.2019\nABŞ-ın İrana qarşı sanksiya diktəsinə Çavuşoğludan sərt cavab 12:35, 23.04.2019\nQaz və işığın limiti artırılsın - Parlamentdə təklif 12:31, 23.04.2019\nŞri-lanka qətliamının görüntüləri yayıldı - Partlayışları bu şəxslər törədiblər /Video/ 12:21, 23.04.2019\nİran Hörmüz boğazını bağlayacaq - İran admiralı 12:07, 23.04.2019\nMetronun "Xətai" stansiyasının nə vaxt açılacağı məlum olub 12:05, 23.04.2019


Ailə TV indi Masazırda! | Aile.tv\nAİLƏ TV İNDİ MASAZIRDA!Artıq Masazır qəsəbəsinin sakinləri də Ailə TV kabel televiziyası xidmətlərindən istifadə edə bilərlər. Qəsəbədə yerləşən Qurtuluş 93 yaşayış kompleksinin 5 mərtəbəli binaları Ailə TV tərəfindən tam olaraq kabelləşdirib və istifadəyə hazır vəziyyətə gətirilib.


Azərbaycanlı evini ona vəsiyyət edən rus qadını niyə öldürdü?\nBu gün Bakı Ağır Cinayətlər Məhkəməsində qəsdən adam öldürməkdə ittiham olunan 1949-cu il təvəllüdlü Şərbət Məmmədovun cinayət işi üzrə məhkəmə prosesi başlayıb.\n“Ucnoqta.az” xəbər verir ki, saytının əldə etdiyi xəbərə görə, prosesə hakim Mahmud Ağalarov sədrlik edib. Prosesdə dövlət ittihamçısı ittiham aktını elan edib. Məhkəmə prosesi oktyabrın 30-da davam etdiriləcək.\nXatırladaq ki, Şərbət Məmmədov Bakı şəhəri, Neapol küçəsi-21 ünvanında yaşayan 1941-ci il təvəllüdlü Skoroboqatova İrayida İvanovnanı yaşadığı mənzildə çoxsaylı bıçaq zərbələri vuraraq xüsusi amansızlıqla qətlə yetirib.\nŞ.Məmmədov istintaqa verdiyi ifadəsində bildirib ki, İrayida Skoroboqatova uzun müddət Məmmədovlar ailəsinin himayəsində yaşayıb. O, ömrünün sonunda mənzilini Məmmədovlar ailəsinə verəcəyini vəsiyyət edib. Lakin söhbət zamanı Şərbət Məmmədov düşünüb ki, qadın mənzili başqa birisinə vermək fikrindədir. Bu səbəbdən əsəblərini cilovlaya bilməyib və qadını bıçaqlayıb.\nAraşdırmalar zamanı o da məlum olub ki, əslində İrayida Skoroboqatova mənzilini Məmmədovlar ailəsinə vəsiyyət edib.(Virtualaz.org)\n21 Oktyabr 2014 [21:04]


Palitra qəzeti“Bakı 2015” Avropa Oyunları Dağ Velosipedi sınaq yarışı keçirəcək\n“Bakı 2015” Avropa Oyunları Dağ Velosipedi sınaq yarışı keçirəcək\nTarix: 17.10.2014 | Saat: 19:43:00 | E-mail | Çapa göndər\n“Bakı 2015” Avropa Oyunları bu həftəsonu Dağ Velosipedi sınaq yarışına ev sahibliyi edir. Bu, gələn il keçiriləcək möhtəşəm tədbirə hazırlıqlar seriyasının sonuncu mərhələsidir.\n“Bakı 2015”in İdman şöbəsinin direktoru cənab Pirs O’Kallahan demişdir: “Dağ Velosipedi sınaq yarışı ilk Avropa Oyunlarına doğru düzgün yolu tutduğumuza əmin olmaq üçün ideal fürsətdir.\nBiz əminik ki, velosipedçilər Dağ Velosipedi Veloparkını çox bəyənəcəklər və tədbir bizim komandamızın təcrübəsi baxımından Avropa Oyunlarına hazırlaşmağımız üçün çox faydalı olacaq.”\n“Bakı 2015”in Əməliyyatlar üzrə baş direktoru cənab Saymon Kleq demişdir: “Bizim Dağ Velosipedi tədbirimiz ilk Avropa Oyunlarının önəmli məqamlarından biri olacaq, odur ki, bu həftəsonu keçiriləcək sınaq yarışı həm velosipedçilər, həm də bizim təşkilatın gələn ilə hazırlığı baxımından özünü sınaması üçün böyük fürsətdir.\n“Bakı 2015”də, Velosiped idmanının 4 bölməsi üzrə “Rio 2016” Olimpiya Oyunları üçün kvalifikasiyaya reytinq balları veriləcək.\n“Bakı 2015” Avropa Oyunları ümumilikdə 20 idman növü üzrə keçiriləcək: bunlardan 16-sı Olimpiya idman növü, dördü qeyri-olimpiya idman növü olacaq. Avropanın müxtəlif ölkələrindən 6000-dən çox idmançının 17 yarış günü müddətində öz ölkələrini təmsil edəcəyi gözlənilir.


TCDD Unimog Vasitələri Alınmışdır\nƏsas səhifəDÜNYATCDD Unimog Vasitələri Alınmışdır\n17 / 04 / 2012 DÜNYA, dəmiryolu, GENEL, MANŞET, TÜRKİYƏ\nTCDD, Samsun Demiryolları'na, istifadə bölgəsinə görə müxtəlif vəzifələrdə istifadə ediləcək və ölkə daxilində təcili cavab axtarış və xilasetmə xüsusiyyətləri olan vasitələr arasında təyin edildi. biri Samsun'daki Gelemen Lojistik merkezi Lokomotiv Depo Müdirliyinə təsis edilmişdir.\nYaqubla əlaqə saxlayın\nTCDD Satınalma Mütəxəssisi\nMansion və Karşıyaka Tramvay Xəttlərinin inşası və bu iki xətt üzərində işləmək üçün nəqliyyat vasitələri\nTender elanı: Hava filtri alınacaq (E 43000 tipli lokomotivlər və ...\nTender Elanı: Anadolu DMU və TERRA Vasitələri üçün Keçid Körpüləri Alınacaq ...\nSatınalma Xəbərdarlığı: Tualet sistemi, Anadolu DMU'nun araçları (TÜVASAŞ)\nSatınalma Xəbərdarlığı: Sərnişin körükləri satın alınacaq (Terra Vasitələri üçün) TÜVASAŞ\nSatınalma Xəbərdarlığı: Anadolu'daki DMU Araçları üçün Tuvalet Sistemi (TUVASAS)\nTender Elanı: Toplu nəqliyyat vasitələrində elektron yoxlama və nəzarət sistemləri ...\nSatınalma xəbərdarlığı: Fren bağlayıcıları Anadolu DMU'dan (TÜVASAŞ)\nTender elanı: Əyləc diskləri və dəmir yolu nəqliyyat vasitələrinin hissələri alınacaq.\nRail Cargo Austria Voestalpine ilə əməkdaşlıq edir\nİlk vahid qatarına Avstriya ilə Türkiyə Ruse arasında çatdı


Təhsil naziri Sabirabadda STEAM Mərkəzi və məktəb açılışında iştirak edib - AZƏRTAC\nTəhsil naziri Sabirabadda STEAM Mərkəzi və məktəb açılışında iştirak edib\nSabirabad, 24 yanvar, AZƏRTAC\nYanvarın 24-də təhsil naziri Emin Əmrullayev Sabirabad rayonunda STEAM Mərkəzinin və məktəbin açılışında iştirak edib.\nAZƏRTAC-ın bölgə müxbiri xəbər verir ki, əvvəlcə ulu öndər Heydər Əliyevin abidəsi ziyarət edilib, önünə gül dəstələri düzülüb.\nSəfər çərçivəsində Sabirabad rayonu Mirhüseyn Məmmədov adına Nizami kənd tam orta məktəbinin əsaslı təmirdən sonra açılış mərasimi keçirilib.\nAçılış mərasimində təhsil naziri Emin Əmrullayev, deputatlar Kamal Cəfərov, Ramin Məmmədov, Sabirabad Rayon İcra Hakimiyyətinin başçısı Siraqəddin Cabbarov, Sabirabad Rayon Təhsil Şöbəsinin müdiri Pəhlivan Qarayev iştirak ediblər.\nDaha sonra Sabirabad şəhərindəki Mirzə Ələkbər Sabir adına 1 nömrəli tam orta məktəbdə yaradılan STEAM Mərkəzinin açılışı olub.\nAZERTAG.AZ :Təhsil naziri Sabirabadda STEAM Mərkəzi və məktəb açılışında iştirak edib


525-ci Qəzet - Mətbuat Fondunun sədri Lapşinin ekstradisiyasından danışdı\nMətbuat Fondunun sədri Lapşinin ekstradisiyasından danışdı\nUMUD MİRZƏYEV: "İŞĞAL OLUNMUŞ ƏRAZİLƏRƏ QANUNSUZ SƏFƏR ETMİŞ ŞƏXSİN AZƏRBAYCANA EKSTRADİSİYASI DÖVLƏTİMİZİN XARİCİ SİYASƏTİNİN BÖYÜK UĞURUDUR"\nBeynəlxalq Avrasiya Mətbuat Fondunun (BAMF) rəhbəri, Mətbuat Şurasının sədr müavini Umud Mirzəyev Azərbaycanın işğal olunmuş ərazilərinə qeyri-qanuni səfər etmiş bloger Aleksandr Lapşinin Belarusdan Bakıya ekstradisiyasına münasibət bildirib.\nU. Mirzəyev deyib ki, Qarabağ problemi başlayandan bəri bu, Azərbaycanın qazandığı böyük uğurlardan biridir:\n"Hesab edirəm ki, Azərbaycanın işğal olunmuş ərazilərinə qeyri-qanuni səfər etmiş şəxsin həbsi və ölkəmizə ekstradisiyası dövlətin xarici siyasətinin böyük uğurudur. Separatçı rejimin təbliğatını aparan və Azərbaycanın ərazi bütövlüyünə qarşı çağırışlar edən Lapşinin Bakıya ekstradisiya edilməsinə dəstək verdikləri üçün mən bir qarabağlı kimi, Belarus xalqına və prezidentinə öz təşəkkürümü bildirirəm".\nBəzi beynəlxalq təşkilatların Lapşinin həbsini media azadlığı ilə bağlamaq cəhdləri haqda danışan U.Mirzəyev qeyd edib ki, onun fəaliyyəti siyasi xarakter daşıyır: "Lapşin müəyyən dairələrin maraqları çərçivəsində hərəkət edib, onların tapşırıqlarını yerinə yetirib. Ona görə də, Lapşinin həbsi və ekstradisiyası beynəlxalq hüquq normaları çərçivəsində baş verib. İndi o, etdiyi cinayət əməllərinin cəzasını çəkir".\nBAMF sədri deyib ki, bu həm də qanunsuz yolla Dağlıq Qarabağa səfər etmək və birtərəfli mövqe sərgiləyənlər üçün bir xəbərdarlıqdır.\nXatırladaq ki, 2011-ci ilin aprelində və 2012-ci ilin oktyabrında Azərbaycanın işğal altındakı ərazilərinə qanunsuz səfərlər edərək separatçı rejimin təbliğatı ilə məşğul olan və Azərbaycanın ərazi bütövlüyünə qarşı çağırışlar edən bloger Aleksandr Lapşinin haqqında Baş Prokurorluğun Cinayət Məcəlləsinin 281.2 (dövlətə qarşı açıq çağırışlar) və 318.2 (sərhədi qanunsuz keçmək) maddələri ilə cinayət işi açılıb. Göndərilən sorğuya əsasən, Belarusda həbs edilən Lapşin fevralın 7-də gecə saatlarında xüsusi reyslə Bakıya gətirilib.


2 növbəli məktəblərdə rəhbər işçilərin əmək hüququ pozulur. » Aztehsil.com\nBildiyiiz kimi Azərbaycan Respublikasında Əmək Qanunvericiliyinə görə həftəlik iş saatının miqdarı 40 saatdan,gündəlik iş saatlarının miqdarı isə 8 saatdan artıq ola bilməz ...( Maddə 89. Tam iş vaxtı və onun müddəti 1. Tam iş vaxtı — müddəti bu Məcəllədə nəzərdə tutulmuş həftəlik və gündəlik iş saatları ərzində işçilərin əmək funksiyasını yerinə yetirməsi üçün müəyyən edilmiş zamandır. 2. Gündəlik normal iş vaxtının müddəti səkkiz saatdan artıq ola bilməz. 3. Gündəlik normal iş vaxtına uyğun olan həftəlik normal iş vaxtının müddəti 40 saatdan artıq müəyyən edilə bilməz. )\nQeyd edim ki bizim qanunvericilikdə iki növbəli məktəb anlayışı yoxdur .Məktəblər bir tipli ( əvvəlcədən məktəb kimi tikilən binalara malik ) və uyğunlaşdırılmış ( sonralar məktəb binasına çevrilən binalara malik ) binalarda yerlləşən məktəb.\nHal-hazırda şəhərlərdə yerləşən məktəblərimizin tam ( xüsusi ilə Bakı şəhərində ) orta məktəblərin əksəriyyəti 2 növbəli dərs cədvəli ilə işləyir.\n" Təhsil müəssisələrinin tikintisinə, maddi-texniki təchizatına dair vahid normalar, ümumi sanitariya-gigiyena tələbləri, şagird yerləri ilə təminat normativləri" haqqında Azərbaycan Respublikasının Nazirlər Kabinetinin 3 avqus 2012-ci il tarixli 171 №-li Qərarının III bölməsinin (Təhsil müəssisələrində ümumi sanitariya-gigiyena tələbləri) 2.2-ci bəndinə əsasən (2.2.11. Dərslərin səhər saat 8-də başlaması məqsədəuyğundur.\nAyrı-ayrı fənlərin dərindən tədris edildiyi ümumi təhsil müəssisələrin-də, liseylərdə və gimnaziyalarda dərslər bir qayda olaraq birinci növbədə həyata keçirilir. Bir neçə növbədə işləyən ümumi təhsil müəssisələrində 1-ci, 5-ci və buraxılış siniflərində dərslər birinci növbədə keçirilməlidir.) məktəblərdə dərslərin saat 8.00-da başlanması tövsiyə olunur.\nHal-hazırda şəhərlərdə yerləşən ümumi təhsil məktəblərində dərslər saat 8.00-da , qəsəbə və kəndlərdə yerləşən ümumi təhsil məktəblərində dərslər saat 8.30-da , internat tipli lisey,gimnaziya və digər ümumi təhsil məktəblərində isə dərslər saat 9.00-da başlayır.\nBu gün 2 növbə ilə işləyən məktəblərdə çalışan rəhbər işçilər gündə minimum 10 saat ( saat 7.30-dan -18-30 -a qədər ) məktəbdə işdə olmağa məcburdurlar. Və bu hal həftəlik iş şaatına çevriləndə 5 günlük iş həftəsi ilə çalışan məktəblərdə 50+ saat , 6 günlük iş həftəsi ilə işləyən məktəblərdə isə 60 saata yaxın iş həftəsi deməkdir.\nBir çox hallarda texniki işçilər , tədris köməkçi heyət ( lobarantlar və kitabxanaçılar ) ,digər rəhbər işçilər iş günün sonunda evə gedə bilsələrdə , məktəb direktorları və direktor müavinləri bunu edə bilmirlər.\nNəticədə iş vaxtından artıq işlərin görülməsinə şərait yaranır ki, bu da qanunvericiliklə məhdudlaşdırılır. (Maddə 99. İş vaxtından artıq iş 1. İş vaxtından artıq iş — işəgötürənin əmri (sərəncamı, qərarı) və işçinin razılığı ilə əmək funksiyasını müəyyən olunmuş iş günü vaxtından artıq müddət ərzində yerinə yetirməsi sayılır. 2. Təbii fəlakətin, istehsalat qəzasının və digər fövqəladə hadisələrin qarşısının alınması, onların nəticələrinin aradan qaldırılması, hərbi vəziyyət rejiminin təmin edilməsi, habelə tezkorlanan malların itkisinin qarşısını almaq məqsədi ilə bu Məcəllə ilə müəyyən edilmiş qaydalara əməl olunmaqla işçinin iş vaxtından artıq işlərə cəlb edilməsinə yol verilir. 3. Xüsusilə ağır və zərərli sahələrdə işləyən işçilərin və bu Məcəllədə nəzərdə tutulmuş digər hallarda iş vaxtından artıq işə cəlb edilməsinə yol verilmir. 4. Əmək şəraiti ağır və zərərli olan sahələrdə bütün iş günü (növbəsi) ərzində iş vaxtından artıq işlərin müddəti 2 saatdan çox ola bilməz. 5. İş vaxtından artıq işlərin görülməsinə cəlb olunmuş işçilər üçün işəgötürən bu Məcəllənin «Əməyin mühafizəsi» bölməsində nəzərdə tutulmuş normalara uyğun istehsalat və sosial-məişət şəraiti yaratmalı, əməyin təhlükəsizliyini təmin etməlidir.)\nNƏTİCƏ : Bu yazımla demək istəyirəm ki , bu gün həm "yuxarıdan " həm də kollektivin üzvləri və valideyinlər tərəfindən sıxışdırılan , tənqid ,bəzən isə təhqir olunan , sosial şəbəkədə müzakirə mövzusu olan məktəb direktorları və müavinləri məktəbdə hər gün əmək hüququ pozulan şəxslərdir.